Exhibitions | Laboratorium Bergara Zientzia Museoa\nAmaiurko memoria demokratikoa jasotzen duen erakusketa zabaldu da Bergarako Laboratorium museoan\nBergarako Laboratorium Museoan ikusgai dago ekainaren 20az geroztik 'Amaiur 1922-1936 Memoria demokratikoa' erakusketa. Gure historian erreferentea den memoria tokiaren ibilbide historikoa biltzen duen aldi baterako erakusketa da. Ekainaren 20tik irailaren 11ra bitarte egongo da bertan.\nErakusketaren antolatzaileak Laboratorium Museoa, Olaso Dorrea Fundazioa eta Bergarako Udala dira, Aranzadi Zientzia Elkartearen komisariotzarekin. Lau erakundeetako ordezkariek egin dute erakusketaren aurkezpena Laboratorium Museoan.\nBergarako alkate orde Ainhoa Letek Museoaren izaera sozialari eta eragileen arteko elkarlanari egin die erreferentzia. “Ohituta gaude Laboratoriumen zientziari lotutako erakusketak egiten, eta gure jarduera bereziki zientziari, berrikuntzari eta teknologiari lotzen diegu, baina harago doan ekarpena ere egiten du museoak, eta gure historiari, arteari... lekua ere egiten diogu, dibulgazioaren bitartez herritarren eskura jartzen beste hainbat gai. Erakusketa honi lotuta, beste hainbatetan aipatu dudan elkarlanaren ideia ere nabarmendu nahiko nuke. Hemen gauden lau erakundeak elkarlanean aritu gara, eta elkarlan horrek berak ematen dio balio erantsia egunero egiten dugun lanari”.\nBergarako alkate Gorka Artolak memoria berreskuratzen Bergarako Udala egiten ari den lanarekin lotu du erakusketa. “Etorkizuneko Bergara eraikitzeko egiten dugu lan, baina aurrera egiteko ezinbestekoa atzera begiratzea, historia ezagutzea, aitortza egitea, memoria berreskuratzea. Hainbat lan egiten ari gara Bergaran ildo horretan, besteak beste, Aranzadirekin, eta orain, museoaren bitartez Euskal Herriko historiari leku bat egingo diogu”.\nErakusketa jartzeko proposamena Olaso Dorrea Fundazioaren bitartez jaso zuen Laboratoriumek. Maite Aristegi Olaso Dorrea Fundazioko Patronatuko kideak esan duenez “Amaiur euskal narratibaren ezinbesteko ikurra da, gure askatasunen defentsan euskal herritarrak noraino gauden emateko prest azaltzen duena. Lauaxetak zioen bezala “dena eman behar jako maite askatasunari”, eta hori egin zuten Amaiur gazteluan eta hori egin zuten berriro ere Amaiur batailoiko kideak 1936ko gerran.\nAranzadi Zientzia Elkarteko Maite Errartek azaldu ditu erakusketaren nondik norakoak. Nabarmendu du “Amaiurko monolitoaren eraikitzea edota Eusko Gudarosteko batailoi batek Amaiur izena izatea ez da kasualitatea. Amaiur gure iruditeria kolektiboan dagoen gune bat da, eta erakusketa honek oroimen horren eraketaren erroetara eta zergatira jo nahi du. Oroimen tokiak, historiaren, egiaren eta mitoaren arteko eremu batean sortzen dira, eta hortik abiatuta gutako bakoitzak bere kontakizunak sortzen ditu hauen gainean”.\nAmaiur, oroimen gune\nMunduko herrialde guztiek dituzte oroimen-lekuak, eta horien inguruan, hainbat arrazoirengatik, era guztietako sentimenduak biltzen dira. Honakoak batzuetan kontrajarriak izaten dira, baina, dena den, herritarren interesa pizten dute. Amaiur leku horietako bat da. Leku historiko batek hainbeste sentimendu sortzen dituenean hartzen ditu, hain zuzen ere, oroimen-leku gisako bere sinbolismo eta dimentsioa.\nErakusketa honen bitartez, XX. mendearen hasieran askatasun demokratikoaren nahiz Errepublikaren defentsan borroka egin zuen belaunaldi batek Amaiur nola ulertzen zuen aurkeztu nahi da, modu sintetiko batean. Belaunaldi honen protagonistak, adibidez, Arturo Campion (1854 – 1937) humanista eta politikoa; Telesforo Monzon (1904 – 1981) idazle eta politikaria; edota Bittori Etxeberria (1908 -1997) politikari eta feminista dira.\nHalaber, Gerra Zibilean erresistentzian parte hartu zuen gudarosteetako batek “Amayur” izena jaso zuen, Nafarroako Erreinuaren konkistaren testuinguruan, militarki hobe prestaturiko tropen aurrean, Amaiurko gaztelua eutsi zuen eta erregimen legitimoarekiko leiala izan zen erresistentziaren omenez.\nErakusketa honek erreparazio-keinu apal bat izan nahiko luke, frankismoko altxamendu militarrari aurre egiteko Amaiurko erresistentzia bere egin zuten pertsonen sufrimenduari eta giza eskubideen urraketari aitormena egite aldera. Hura izan baitzen Amaiur oroimen-leku bilakatzea lortu zuen jenerazioa.\nHainbat erakunderen laguntza du erakusketak\nAmaiurko Gaztelu Elkartea, Amaiurko Herria, Baztango Udala, Espainiako Kultura eta Kirol Ministeritza, Sabino Arana Fundazioa, Irujo Etxea, Javier Ciga Fundazioa, Nevadako Unibertsitateko Euskal Ikasketen Saila eta Euskal Herriko Unibertsitatearen laguntza jaso du erakusketak.\nUztailean eta abuztuan, 11:00etan eta 12:30ean. Bergarako turismo bulegoak eskaintzen dituen 5 aukerei gehituko zaie, eta unean dauden pertsonek hautatuko dute zein egin. Propio ere eska daitezke aurretik, gainontzeko bisita gidatuak bezala.\nBeste urte batez, eta Bergarako Beart elkartearekin duten harremanari esker, Bergaran erakutsiko dituzte haien lanak Baionako Kortsarioek. Aurten, baina, kokaleku berria izango dute: Laboratorium Museoa. Maiatzaren 13tik ekainaren 8ra arte egongo da erakusketa Bergaran.\nErrobi eta Aturri ibaien ertzetatik, Alain, Andre, Claude, Eric, Julia, Mica eta Pat artistek pandemia garaian egindako lanak erakutsiko dizkigute Bergaran. Oso ezagunak egiten zaizkigun obrak dira, artista eta bere lana gehiago eta hobeto ezagutzen ari baikara. Bizi izan ditugun garai zail hauetan bere alderdirik atseginena erakutsi digu arteak, eta sendatzeko balio izan digu.\nlkusten duguna eta esperimentatzen duguna adierazteko aukera ematen digun babeslekua da artea, beste modu batean nekez adierazi baitezakegu hori guztia. Baiona Bergara, Bergara Baiona, joan-etorriko bidaia da, baina askoz urrutiago doa; askatasun emozional, psikologiko eta espiritualerako bidaian parte hartzen dugu artearekin. Goza dezagun Baionako Kortsarioek hain maitasun handiz prestatu duten erakusketa honetaz.\nBeart alkartearekin elkarlanean egin dugun erakusketa honen inaugurazioa maiatzaren 13an izan genuen.\nGorka Artola alkateak egin zien harrera Baionako 'Galerie de Corsaires'-eko artistei. Berarekin egon ziren Ainhoa Lete alkate ordea, Laboratorium Museoko arduradun Rosa Errazkin, Beart elkarteko presidente Karlos Galarraga eta André Goupille Kortsarioen Elkarteko arduraduna.\nAlkateak Museoaren izaera soziala nabarmendu zuen. Ez dagoela zientziari bakarrik lotuta esan du, eta azken garaian askotariko gaiak jaso dituela bertan. “Gizarte museoa da hau, eta bere ekarpena ere, gizartea bezalaxe, anitza eta askotarikoa da. Hori bera adierazten dute bertan hartzen diren erakusketek ere”.\nBergaran arteak duen presentzia, eta Beartek egiten duen lan handia ere aipatu zituen Alkateak.\n“Bizi izan ditugun garai zail hauetan bere alderdirik atseginena erakutsi digu arteak, eta sendatzeko balio izan digu. Ikusten duguna eta esperimentatzen duguna adierazteko aukera ematen digun babeslekua da artea, beste modu batean nekez adierazi baitezakegu hori guztia”, Beart elkarteko Karlos Glarraga presidentearen ustez.\nElkarlanaren ideia ere nabarmendu du Rosa Errazkin Laboratorium Museoko arduradunak.\n'Galerie de Corsaires' irabazi-asmorik gabeko elkarte bat da, Baionako Udalarekin lankidetzan diharduena. Baiona Ttipiaren bihotzean dago, Euskal Museotik eta Bonnat-Helleu museotik gertu, eta Euskal Herriko eta Frantziako Hego-Mendebaldeko artista guztiei aukera ematen die, doan, beren lanak ikusgai jartzeko. Noizbehinka, bertako ekitaldiekin lotutako erakusketak antolatzen ditu, hala nola Urdaiazpiko Azoka, Aniztasunaren Astea, Museoen Gaua eta Aste Urdina (adinekoentzako pintura-lehiaketa).\nEra berean, harremanak ditu atzerriko artistekin eta artista-kolektiboekin, elkarlanean jarduteko eta hartu- emanak izateko. 'Galerie des Corsaires' elkarteak aire zabaleko erakusketetan parte hartzen du bere kideekin, eta horrez gain, urtero, aire zabaleko ekitaldi bat antolatzen du, hala nola 'Remp’Arts'.\nPozik agertu dira Bergaran egoteagatik, eta baita erakusketarako kokaleku berria izateagatik ere.\n2019/2020an, museoak anbizio handiko erakusketa egin zuen Taula Periodikoari buruz, asmakuntzaren urteurrenarekin batera. Erakusketa horretan, bisitariek gure mudua osatzen duten osagai kimikoak eta horien antolaketa ezagutu dezakete, elementu kimikoek gizakiarekin eta naturarekin daukaten harremana ikasten dute, eta kimikarien aurkikuntzen historiaz jabetu daitezke ere.\nAurten erakusketa hori berreskuratu dugu, eta, aipatutakoaz gain, panelei eta jolas didaktikoei esker, Dimitri Ivanovich Mendeleiev zientzialari errusiarrak, 1869an, gaur egun erabiltzen dugun taula periodikoa sortu zuela gogoratuko dugu. Taula Periodikoaren asmakuntzak izan duen garrantzia azpimarratzen dugu, eta, aldi berean, Elhuyar anaiak omentzen ditugu, 1783an Wolframa isolatu baitzuten, 1778an Real Seminario Patriótico Bascongadoko elkarteak Bergaran sortutako Laboratorium Chemicum-ean.\n‘Ilustraciencia 7’ erakusketan, Ilustrazio Zientifikoaren eta Naturaren Nazioarteko Sariaren zazpigarren edizioan parte hartu duten 40 artelan ikus daitezke. Sari hori Madrilgo Natur Zientzien Museo Nazionalak (MNCN-CSIC) eta Komunikazio Zientifikoaren Elkarte Katalanak (ACCC) antolatzen dute. Zientzia eta Teknologiarako Espainiako Fundazioaren (FECYT) eta ‘la Caixa’ Fundazioaren laguntza ere badu ekimenak.\nErakusketa ibiltariak irudi zientifiko eta naturalistako profesionalen lana erakusten dio bisitariari. Animalia bat, mineral bat edo duela milioika urteko paisaia berreraiki daiteke ilustrazioari esker, hainbat teknika erabilita, baina betiere zehaztasun zientifikoz.\nIlustraciencia lehiaketa 2009an jaio zen, eta ordutik, zientzia irudiaren bidez dibulgatzen duten ilustratzaileen lana saritu du. 2019ko edizioan 500 lan aurkeztu ziren eta horietatik, epaimahaiak 40 aukeratu zituen erakusketa ibiltari honetarako.\nLaboratoriumek laguntzen duen EHUk eskaintzen duen ilustrazio zientifikoaren masterreko bi ikasleen lanak sarituak izan ziren: Amaia Torres eta Mikel Rodríguez.\nLaboratorium museoak Lorenzo Ascasibar elgetar eskultorearen inguruko erakusketa prestatu du, eta Aroztegi aretoan ikus daiteke ekainaren 20 arte. Erakusketa hau Udalak artistari egingo dion omenaldiarekin bat dator, eta Miguel Angel Elkoroberezibarrek Lorenzoren inguruan idatzitako liburuaren aurkezpenarekin: Lorenzo Ascasibar: Eskultore baten testigantza. Testimonio de un escultor.\nXX. mendearen bigarren erdiko euskal eskultura figuratiboaren adierazgarririk handienetakotzat hartzen dena, ezezaguna da publiko orokorrarentzat.\nGai, tratamendu eta material sorta zabal bateko 700 lan baino gehiago egin zituen Lorenzo Askasibarrrek. Zehaztasun handienarekin eta teknika figuratiboa menderatzen duen eskultoretzat har daiteke. Askasibar bera, Higinio Basterra, Ricardo Iñurria, Joaquín Lucarini, edota Nemesio Mogrobejoren garaiko klasikoetako azkena da.\nErakusketa honetan, bere ibilbide artistiko osoko lanak bildu ditugu, hainbat formatu eta materialetan eginak, baita Estatu Batuetan egindako lan publikoaren zati baten argazkiak ere. Laburbilduz, bere ekoizpen emankorraren laburpen antologiko duzu.\nInaugurazioa maiatzaren 28an izan genuen, Aroztegin bertan.\nGainera, ekimen honetan hasiera-hasieratik parte hartu duen herritarren lan taldeak bisita gidatuak eskaintzen ditu San Pedro elizan Lorenzo Askasibarren Pietatea ezagutzeko. Asteartean, ostegunean eta larunbatean egongo da norbait elizan bisitariei azalpenak emateko. Honi buruzko egutegia galde daiteke Aroztegira deituta.\nLaboratorium Museoan aurkeztu du Bergarako Udalak Emakumeen Nazioarteko Egunaren testuinguruan antolatu duen egitaraua. Egitarau horren barruan erakusketa berri hau dakartzagu, martxoaren 4tik maiatzaren 30era egongo dena irekia.\nAurkezpenean Rosa Errazkin Laboratoriumeko zuzendariak nabarmendu zuen “akuarelen erakusketa bat baino gehiago da hau. Laboratorium Museoaren izatearekin bat egiten du, izan ere, hau ez da museo soila, jasangarritasuna eta berritasuna oinarri, garapen eragile izatea baitu helburu. Eta ildo horretan, gure historian ekarpen esanguratsuak egin dituzten emakumeak ikusgarri egite horretan eragile izan nahi dugu”.\nErakusketa honen jatorria liburu batean dago, Izaskun Landaida Emakundeko zuzendaria azaldu duenez. “Emakundek 30 urte bete zituenean, zerbait berezi egin nahi izan genuen eta pentsatu genuen gure herriko 30 emakumeren oroimena berreskuratzea eta liburu batean jasotzea. Horretarako Elena Ciordia artistak 30 akuarela egin zituen.” Liburuan jasotako akuarelekin egin da erakusketa et ibiltaria izateko jaio zen.\nAkuareletan agertzen diren emakumeak askotarikoak dira, zientzialariak, musikariak, margolariak, bertsolariak, politikariak, idazleak, argazkilariak, irakasleak, kirolariak…. Gure herriko historiari ekarpen garrantzitsuak egin dizkioten emakumeak dira, “baina gure asmoa ez da izan eremu publikoan bakarrik nabarmendu diren emakumeak omentzea. Guk erakusketa honekin 30 emakume hauen lana goraipatzeaz gain, nabarmendu nahi dugu eta omenaldi bat egin nahi diegu hain publikoak eta hain ikusgarriak izan ez diren beste lanetan ibili diren emakume guztiei. Gure gizarterako guztiz beharrezkoak eta funtsezkoak diren lanak egin dituztelako eta ez dutelako jaso merezi zuten aitortza publikoa”, esan du Emakundeko zuzendariak.\n‹ Geology collections up Baionako Kortsarioak ›


Erraza igortzen duten igorle domeinuak aldi berean Outlook-en\nIgorlearen domeinu bat aldi berean blokeatzeaz gain, Outlook-eko igorle domeinu ugari blokeatzeko modu guztiak bilatzen dituzu aldi berean? With Kutools Outlook-era'S Bloke bidaltzaileen domeinua Erabilgarritasuna, ezin duzu igorle igarotako denbora mugikor bakarra blokeatu, baizik eta bidaltzailearen domeinu ugari blokeatu aldi berean Outlook-ekin klik bakarrarekin.\nEskuz gehitu igorlearen domeinuak bidaltzailearen domeinuen zerrenda Outlooken\n1. Eutsi Ctrl blokeatu nahi dituzun bidaltzailearen domeinuak dituzten mezu elektronikoak hautatzeko gakoa.\n2. Gero egin klik Kutools > Zabor > Gaitu bidaltzailearen mezu elektronikoak iragazkia hau aktibatzeko Zabor-posta-iragazkia utility.\n3. Eta egin klik Blokeatu bidaltzailearen domeinuak tik Zabor goitibeherako zerrenda. Ikusi pantaila-argazkia:\n4. Erakutsitako lauki bat agertzen denean, egin klik OK itxi\nEta zehaztutako igorritako domeinuak blokeatutako zerrendara gehitu dira, aurrebista ditzakezu Zabor-posta elektronikoaren iragazkien kudeatzailea.\nOrdezkarien igorle domeinu bakarra blokeatu nahi baduzu, hautatu mezu elektroniko bat eta, ondoren, erabil ezazu aplikazioa.\nGoiko metodoa gain, mezu elektronikoaren igorle domeinu bakarra blokeatu dezakezu ondorengo jarraibideekin.\n1. Egin klik eskuineko botoiaz posta elektronikoan.\n2. Ondoren, aukeratu Junk (Kutools) > Blokeatu bidaltzailearen domeinuak zerrendatik. Ikusi pantaila-argazkia:\nBidaltzailearen domeinuak blokeatutako zerrendara gehitu ondoren, domeinu hauei bidalitako mezu guztiak spam-karpetara iragaziko dira.\nBidaltzailearen domeinuak eskuz gehitu nahi badituzu Outlook-en bidaltzailearen domeinu zerrenda blokeatzeko. Egin dezakezu honela.\n1. Egin klik Kutools > Zabor > Zabor-posta elektronikoaren iragazkien kudeatzailea gaitzeko Zabor-posta elektronikoaren iragazkien kudeatzailea utility. Ikusi pantaila-argazkia:\n2. Orain Zabor-posta elektronikoaren iragazkien kudeatzailea elkarrizketa-koadroa agertuko da, egin klik bikoitza Blokeatu domeinua Araua dagoeneko sortu duzu.\n3. In the Zabor elkarrizketa - koadroa, egin klik gainean botoia "Helbideetatik" helbidea dauka eremua.\n4. Hurrengoan Testua Biltzen du Elkarrizketa-koadroa, egin klik bikoitza helbide elektronikoaren domeinu berria gehitu nahi duzun helbide elektronikoko domeinuan.\n5. Ondoren, azpian Bilatu testua, idatzi blokeatu nahi duzun helbide elektronikoa eta egin klik gainean Gehitu botoia. Email domeinuak gehituz amaitu ondoren, egin klik OK elkarrizketa ixterakoan.\n6. Orain, egin klik OK birritan hurrengo bi elkarrizketa-koadroan Zabor-posta elektronikoaren iragazkien kudeatzailea elkarrizketa. Elkarrizketa honetan, egin klik OK ezarpen guztiak amaitzeko eta elkarrizketa ixtean.\n1. Ziurtatu hori Zabor-posta-iragazkia lan egiten duzunean aktibatzen da.\n2. Funtzio hau desaktibatu nahi baduzu, egin klik Gaitu zabor-mezu elektronikoaren iragazkia itxi edo joan zaitezke Zabor-posta elektronikoaren iragazkien kudeatzailea ez dituzun arauak desmarkatu.\n3. Utility hau ezin da Exchange kontuetan aplikatu.\nDemo: blokeatu bidaltzailearen domeinu ugari blokeatu Outlook-en


Dutxa Gel Fabrika - Txina Dutxa Gel Fabrikatzaile, Hornitzaile\nEmakumea eta Gizonentzako Izpiliku Gorputz Garbiketa eta Dutxa Gel\nLUSUMEA: Izpilikua Laberne olioa bezalako azalak lasaitu eta hidratatzen dituzten estraktu botanikoekin eta beste osagai indartsu batzuekin formulatuta. SPA OPARI-SET OSOA -400ml dutxa-gel dauka. Koloretako inprimatzeko paperezko kaxa. Deskribapena: AZAL OSASUNTSUA eta GARBIA: Azala lehortu gabe ondo garbitzeko formulatuta dago, azala freskatuta eta indarrez sentitzeko. GORPUTZA GARBITZEA LURRATU NATURALA HARRIGARRIA: Gorputz garbiketa honen usain terapeutiko naturalak garbiketa garaian gorputza eta burua erlaxatzen laguntzen du. Osagaia egiten da ...


Amina de Zaria, Hausa erregina gerlaria - AFRIKHEPRI\nAminatou, gero Zazzaouren 24. heba bihurtuko zena (herrialdeko buruzagiei eman zitzaien izena) 16 urteko neska bat zen bakarrik, bere aita Magajiya Bakwa Turunku Zazzaouko 22an erregea bihurtu zenean. Bere ama erregina bihurtzen da eta Aminatou ahizparen izenaren izenagatik, “lehentasun handiagoa du”. Aitaren erregealdian, herrialdeak bake eta oparotasun garaia ezagutuko du, nahiz eta azken honek kanpaina militarrak antolatuko dituen ikuspegi komertzial batetik. Garai hartan Aminatu zen emakumearen okupazioak ez ziren bere adineko beste emakume gazte batzuen antzekoak. Izan ere, denbora gehiago ematen du aitaren armadako soldaduekin entrenatzen, bere itxuragatik kezkatu edo printze xarmantarekin amestu baino. Eta ez da Erregearen alaba delako, edo horretarako beharra duelako, Aminatuk grina duelako: gerraren artea.\nAminatou (edo Amina) XVI mendean bizi zen Hausa Hiriko Estatuetan (gaur egungo Nigeria ipar-ekialdean) eta Biram, Daoura, Katsina, Zazzaou (edo Zaria), Kano, Rano eta Gobir estatuak bildu zituen. , eta Saharaz azpiko Afrika beltzaren merkataritza izan zen nagusi. Fede musulmana zuen eta Zaria (edo Zazzaou) gobernatu zuen 16 urte baino gehiagoz. Historialariek ez dute batere ados bere istorioaren xehetasunak eta zenbait erregina zela eztabaidatzen dute. Hala ere, Kanoko Kronikak, Hausaren idazlan anonimoen bilduma, gudarien erregina ospetsu honen abenturak kontatzen dizkigu.\nBere aita 1566an hil zenean, eta Hausa ohiturari jarraiki, Karama bere anaia gaztea Zazzaouko errege bihurtu zen. Hala ere, Karama hamarkada bat baino ez da ageri, bat-bateko heriotzak jotzen duenean, tronua bere lekua hartzen duen Aminatuari inolako zalantzarik gabe. Ez jendeak, ez Zazzauko armadako soldaduek ez dute beldurrik tronura igotzeko, Aminatouk aparteko opariak agerian baititu arte militarrean. Gainera, paregabeko indar fisikoa du, "emakumea gizona bezain gai" ezizenez irabazten du. Egia esan, Aminatouk jadanik gidatu zuen bere herriaren zalditeria hainbat alditan bere anaiaren erregealdian.\nHandik ateratzean, hiru hilabete iraungo zuen lehen espedizio militarra abiarazi zuen. Kanpaina militar ugari antolatzen ditu, bere helburua Zazzaouko lurraldea handitzea delako, mugetatik kanpo dauden hiriak bereganatuz. PJM McEwan zutabegileak Kanoko kroniken pasarte hauek aipatu ditu:\nAminatouk Kwararafa inguruko iparraldeko hiri guztiak eta hegoaldean dauden Nupe inguruan harrapatu zituen. Beraz, Haoussaland eskualdeko zati handi bat menperatzen zuen, baina haratago joan zen, Kasashen Baouchi lurraldearen kontrola hartuz. Aminatouk Sudan mendebaldetik Egiptora lotzen zituen merkataritza-bide guztietan jarri zuen bere nagusitasuna. Mali iparraldeko zati bat konkistatzea ere lortzen du.\nAminatouk harresiak eraikiko ditu arrakastaz jabetuko diren lurraldeetan, “Ganuwar Aminatou” edo “Murs d’Aminatou” izenarekin harresiak eraikiko dituzte gaur egun, eta harro apainduko dituzte Hausa hiriko zenbait paisaia.\nKondairak dioenez, Aminak ezkontzea eta seme-alabak bermatuko ditu. Bestalde, konkistatuko duen lurralde bakoitzean, nahi duen gizon batekin pasatuko du gaua. Maitasun-egunaren biharamunean, zorigaiztoko maitalea hilko du, azkenak berarekin harreman intimoak izan ez dituelako saltzen.\nHona hemen Lyn Reese-ren Kanoko kroniketako "Opariak Amina erreginarentzako" laburpena. Pertsonaia nagusiak, Lami izeneko gazteak, Aminatu erreginaren jauregira egindako bisita kontatzen du:\nTronua aretoa dagoeneko Gorteko kideez beteta zegoen erreginaren zain. Lami eta Marka leku bat aurkitu berri zuten txoko txikian, tronpetariaren ondoan, erreginaren berri emateko seinalearen zain zegoen. Abeslari batek bere ahotsa altxatu zuen Erreginaren laudorioak zabaltzeko, eta Aminaren balentriak eta garaipenak kontatu zituen gudan zehar. Jendearekiko bere indize erakuslea seinalatzen zuen bitartean abestu zuen. Tronpeta jo eta errege-danbor ugarik segitu zuten. Erreginaren bi guardia pertsonal agertu ziren (...). Bakarrik zuten armak hartzeko eskubidea. Erregina sartu zen eta gela osoa makurtu zen, lurrera begira. Inori ezin zitzaion zutik altxatu erreginak hitz egin arte. Begiaren ertzetik, Lamik subiranoa ikus zezakeen eta edertasun handia zuela ikusi zuen. Lerdena eta inposatzailea, Lamiak bere amaren bezain beltza zela uste zuen. Jantzi bat zeta horia eta marroia zuen, urrezko eta koral lepoko izugarria, eskumuturrekoak eta kobrezko eraztunak. Orrazkera urrezko oihal zabal batez apainduta zegoen eta Lami-rentzat, inoiz miretsitako orrazkera politena zen.\nAminatou Zazzaou nigeriarren "Hausa Erregina Gudaria" deitzen duten memoria kolektiboan egongo da betirako.\nXina la Guerrière telesailaren sortzailea inspiratu zen bereziki Aminatou erreginaren pertsonaia da.\nNigerian, askok, zalantzarik gabe, gogoratzen dute beren haurtzaroko abesti ezagun hau, "AMINATU, YAR BAKWA TA SAN RANA" esaten duena, "Nikatauren Aminatou alaba, emakumea gizona bezain trebea" dela.\nAmina Erregina baten egitea\n3 berriak 11,72 € -tik aurrera\n1 erabilitako 11,55 € -tik aurrera\nErosi 11,72 €\n9ko uztailaren 2020etik aurrera, 3:23\nAskatu data 2018-11-18T00:00:01Z\nArgitalpen data 2018-11-18T00:00:01Z\nArrazoi beltzaren kritika - Achille Mbembe


Google Maps-ek zure kokapena eta bidaien aurrerapena partekatzeko aukera emango dizu Androidea\nGoogle Maps erabiltzaileek gehien eskatzen duten funtzioetako bat dela diote, eta azkenean etorkizun hurbilean iritsiko da. Konpainiak gaur agerian utzi du oso laster argitaratuko duela Google Maps-en eguneratze globala, bai Android eta bai iOS-erako, eta horrek modu bat gehituko du erabiltzaileek uneko kokapena partekatu ahal izango dute lagunekin edo beste edonorekin.\nInformazioaren arabera hornituta Google-k, zerbitzuaren eguneratzeak jendeari kokapena Google Maps aplikazioan partekatzeko aukera emango dio alboko menura sartuz edo maparen puntu urdina ukituz, gaur egun non zauden erakusteko ustez. Ondoren, egin behar duzun guztia "Partekatu kokapena" aukeran klik egitea da eta, azkenean, hautatu zure familia, lagunak edo nahi duzun beste edozein kontaktu. partekatu non zauden eta zenbat denboraz partekatu nahi duzun informazio hori.\nErabiltzaileak aukeratzen duen jendea jakinarazpena jasoko du mezularitza aplikazio baten bidez eta, ondoren, kokapen hori Google Maps aplikazioaren bidez edo, ordenagailuan badaude, Google Maps webgunearen bidez ikusi ahal izango dute.\nKokapena partekatzeko aukeraz gain, Google Maps-en hurrengo eguneratzeak bidaiatzen ari diren erabiltzaileak ere ahalbidetuko ditu partekatu uneko bidaiaren aurrerapena beste edonorekin. Pantailaren behealdeko Gehiago botoia sakatu eta "Partekatu ibilaldia" sakatu besterik ez dute egin behar. Informazio hau jasotzeko hautatuak izan diren pertsonek bidaiaren uneko aurrerapena ikusi ahal izango dute Google Maps aplikazioan, helmugara iristeko falta den denbora zenbatetsiz.\nMomentuz, Google-k eguneraketa hori "laster" argitaratuko duela esan du, beraz itxaron egin beharko da.\nArtikuluaren bide osoa: Androidea » Android aplikazioak » Google Maps-ek zure kokapena eta bidaien aurrerapena partekatzeko aukera emango dizu\nTratu txarrak, jeloskorrak, kontrolatzaileak ... garatzeko garapen teknologiko ezin hobean bizi gara.


Zabalganako auzoa pizteko, "jaiak pausu potente bat dira" - Halabedi\n> Zabalganako auzoa pizteko, “jaiak pausu potente bat dira”\nZabalganako auzoa pizteko, “jaiak pausu potente bat dira”\nNabarmentzekoa da euskarazko ekimenak ugariak direla Zabalganako jaietan, auzo gazte eta euskadunaren erakusle.\nUztailaren 11tik 14ra luzatuko dira aurten Zabalganako jaiak. Jai Batzordetik azaldu dute haien helburuetako bat beti izan dela Gasteizko perferian dagoen auzoa izanik, “barrio dormitorio” izatetik haratago auzo bizi bat izatera. Haien hitzetan, jaiak horretarako pausu potente bat dira.\nEgitarauari dagokionez, Jai Batzordetik azaldu dutenez, kontzertuei garrantzi handia eman diete, “beste ekimen gutietaz ahaztu gabe, non umeentzako ekimenak oso partehartzaileak diren”. Ostegunean, lehenengo egunean, Zabaldun Jai-Gunearekin hasiera emago diote jaietako egitarauari. Arratsaldean zehar, Zabaldantza deituriko ekimena burutuko da, Triki-Poteoa eta Dantza-Plaza egongo da Mulixka Dantza Taldearen eskutik. Gauean, Retaguardiaren kontzertua izango da.\nOstiralean, 19:00tan burutuko den Txupinazioarekin jaiei hasiera emango diete. Aurtengo berritasuna argazki lehiaketa izan da, non 25 lan aurkeztu diren. Lehiaketa horren erakusketa, 19:00tatik aurrera egongo da ikusgai Cafe-Bar Thatay tabernan, Bastida plazan. Joselu Anaien eskutik bi berbena egongo dira, haurrentzakoa dena 20:30tan hasiko da eta bestea, 23:00tan. Bestetik, Enrique Loyolaren bakarrizketak 21:00tan hasiko dira Cafe-Bar Thatay tabernan.\nLarunbateko goizean zehar hainbat ekintza burutuko dira haurrentzako. 13:00tan Zabalganan Kantuz deituriko Kalejira gauzatuko da, Bastida plazatik hasita. Arratsalderako ere, beste kalejira bat antolatu da trikitilari eta dantzariekin, 18:00tan hasiko da Eskibel pasealekutik. 16:00tan Dardo Txapelketa eta Mus Txapelketa egongo dira. 19:00tan, Goio Magoarekin Magia erakustaldia egongo da, eta hori amaitzerakoan Diskotekea, haurrentzako disko-festa, egongo da 20:30tatik aurrera, Bastida plazan. 23:00tan kontzertuak hasiko dira eta aurten Enkore, Josetxu Piperrak eta DJ Canyn egongo dira Zabalganako auzoan. Hori gutxi balitz, 00:00tan “Love in white” Ibizia Party deituriko festa antolatu da Dublin House Tabernan. Eta 01:00tan Electro-Tech festa egongo da Maluku tabernan.\nJaien azkenengo egunean, igandean, hainbat ekimen antolatu dira haurrentzako. Aurreko egunean bezala, goizean zehar puzgarriak egongo dira eta horrekin batera, 12:00tan haurrentzako Herri Kirolak burutuko dira. Arratsaldean, ur-jolasak, gaubela irristaketa erakusketa eta kantuz eta kontuz ipuin-kontaketa burutuko dira. Eguna amaitzeko, 21:30tan Bocabeats Comediaren eskutik bakarrizketa musikatua gauzatuko da eta 23:00 jaien amaierako txupinazioa egongo da.\nJai batzordetik auzokideen eta ostalarien bertan parte hartzea bultzatzen da, ekimenen aniztasuna bilatuz. Izan ere, jai hauetarako berriz partehartze handia mantentzea espero dute, “momentu dibertigarri eta entretenimenduz betetako jaiak izateko” lan egin dute, kaleak alaitasunez bete ahal izateko.\n← ’Jenga’ izeneko formakuntza koadernoak aurkeztu ditu Birjabetze Kolektiboak\nOsakidetza recorta el horario en varios ambulatorios alaveses →


1937-2019 Gernika ihesean - Sare Gernika-Lumo\nHasiera / Proiektuak / 1937-2019 Gernika ihesean\nGernika, 1937ko apirilak 26. Azken hiru urteetan lantzen gabiltzan oroimen erradiografiari hasiera eman zion data. Geure buruan, geure bihotzean, geure iraganean, geure orainean, geure etorkizunean iltzaturiko marka. Betirako gurekin.\nSARE Gernika-Lumok memoriari loturiko ekarpena egiten jarraitu nahi du, azken garaiotan bezala; lantzen dugun gaiak –euskal preso eta iheslarien eskubideen defentsa eta haien etxeratzeak– bere memoria ere baduelako.\nOraingoan, iheslarien erradiografiari erreparatu diogu. Eta segituan egin dugu topo lehen erronkarekin: Zer da iheslaria izatea? Zer dakigu 1937tik gaurdaino Gernika inguruan bizi izandako eta ihes egindako pertsonez? Nola izendatu hain anitza den errealitatea?\nEntziklopediek horrela definitzen dute iheslari terminoa: bere sorterria utzi eta normalki beste herrialde batean errefuxiatzera behartua izan den pertsona, arrazoi politikoak bultzatua, nagusiki. Euskal Memoriak, aldiz, Euskal Erbestea (1936-2015) liburuan erbestea terminoaren jatorriaz hurbilpen bat eskaintzen digu: “Erbestea bezalako hitzak, hitz arruntak badira ere, horien erabilera normalizatua fenomeno aski modernoa da. Hain zuzen ere, Bigarren Mundu Gerraren ostean zabaldu zen”.\nHortik aurrera, galdera nagusi bat etortzen zaigu burura: Gernikak jasandako bonbardaketaren hurrengo egunetik aurrera zenbat pertsona izan ziren ihes egitera behartuak? Eta urte hauetan guztietan zenbat izan dira? Zein egoeratan egon dira? Zeintzuk dira haien izenak? Eta izanak?\nEzin izango diegu galdera guztiei erantzunik eman, baina norbaitek noizbait helduleku bat nahi izanez gero, euskarri hau izan dezala lagun. Gernika ihesean ibilitako herria ere badelako.


elkar-ek Usurbilen kokatuko du bere jarduera nagusia - PostData\nelkar-ek Usurbilen kokatuko du bere jarduera nagusia\nelkar eta Gureak taldeek Usurbilen jarriko dute euren egoitza nagusia hemendik bi urte eta erdira barru, hutsik dagoen Michelingo lurzoruan. Urriaren 16an sinatu zuten hirigintza-hitzarmena Usurbilgo Udalak, Michelinek, Gureak-ek eta elkar Fundazioak. Beheko irudian ikus ditzakezue sinatzaileak: ezkerretik hasita, Joxemari Sors Elkarlanean Fundazioko lehendakaria, Iñaki Alkorta Gureak-eko lehendakaria, Bertrand Touraton Michelin España eta Portugal S.A.-ren finantza-zuzendaria, eta Xabier Arregi Usurbilgo alkatea.\nXabier Agirre Usurbilgo alkatearen esanetan “inguru degradatu bat oso modu duinean eraberritzera goaz, hirigintza moderno eta jasangarriaren irizpideak aplikatuz”. Guztira 950 lanpostu inguru birkokatuko dira. “Euskara, kultura eta gizarte-balioak sustatzen dituen proiektua” dela eta Usurbilgo herriaren baloreekin bat egiten duten erakundeak direla nabarmendu du. Lau erakundeek azpimarratu dute elkarlanak ekarriko duen onura.\nJoxemari Sors elkar Fundazioaren lehendakariak “oso garrantzitsutzat” jo du proiektua: kultur paradigmaren aldaketa bete-betean gaude, eta euskara eta euskal kulturari erantzun sendoa eman nahi bazaio, azpiegiturak garatzen jarraitu behar dugu. Sorsek gaineratu du berritzen jarraituko dutela, ekonomia eta kultura uztartuz eta industria kulturala sendotuz.\nGainera, lau erakundeen arteko elkarlana nabarmendu nahi izan du: elkar Fundazioaren oinarrietan dagoen elkarlanaren bidetik egingo da bideragarri proiektu hau ere, erakutsiaz, beste behin, aurrera egin nahi bada zein garrantzitsua den indarrak batu eta beste eragileekin batera aritzea.\nelkarelkar usurbileraeuskarazko edukiaeuskarazko edukiakgureakhitzarmenamichelinUsurbilgo Udala\n← Aurtengo Euskadi sarien zerrenda osatuta


Hezkuntzan software librea erabiltzearen abantaila eta onurak | Azkue Fundazioaren Egunkaria\n2014(e)ko urriak 23\nSoftware librea hezkuntza arloan erabiltzeak ikasketa prozesuan aukera zabalagoak izateko abantailak eskaintzen ditu.\nTeknologia etengabe aldatu eta garatzen da eta horrek ere erronka berriak planteatzen ditu, azken finean gizarte osoan ematen delako bilakaera. Hezkuntza arloan ere prozesuak aldatu, estrategia berriak diseinatu eta tresnak moldatu behar dira; eta teknologiaren bilakaera honi etekina atera baita ere irakaskuntzaren mesedetan.\nEgun, eskoletan gailu teknologikoak erabiltzen dira eta ezagutza ere horietara moldatu behar izan da. Gailuetaz gain, eskolak emateko metodologiak eta baliabide eta beharrak ere aldatu egin dira. Estrategiak aldatu behar izan dira eta apurka-apurka teknologiak lekua irabazi du eskoletako dinamikan.\nSoftware librea hezkuntza arloan baliabide eta aukera handiak eskaintzen dituen teknologia bilakatu da.\nHasteko, zer da software librea?\nHemen duzu Wikipediak ematen duen definizioa: eskuratu ondoren erabili, kopiatu, aztertu, moldatu eta banatu daitekeen softwarea da. Internet bidez doan edo beste medio batzuetan banaketa ordainduz eskuratu ahal izaten da. Dena dela, azken hau ez da derrigorrezkoa, eta libre egoera hori mantenduz ere, saldu egin daiteke. Era berean, doako softwarea (freeware) ere iturri-kodearekin batera banatzen da batzuetan. Baina freeware ez da software librearen berdina, moldatzeko eta banatzeko aukera eskaintzen ez den kasuetan bederen.\nErabiltzaileak lau eskubide ditu mota honetako baliabidearen gain:\nEdozein erbilpenerako programa erabiltzeko eskubidea.\nPrograma horren iturri-kodea eskuratzeko aukera izatea.\nKopiatu eta zabaltzeko aukera izatea.\nPrograma hobetu eta eraldatzeko aukera izatea.\nEta zer irakasten du software libreak?\nSormenerako aukera handiak daudela.\nErronkak planteatzen ditu.\nKomunitatearekin lankidetzan aritzeko aukera ematen du.\nBesteengandik ikasteko aukera ematen du.\nJakintza libreki zabaldu daiteke, muga geografiko, ekonomiko eta sozialak gaindituz.\nAukeratzeko askatasuna ematen du.\nBereizketa eta banaketak ekiditzen ditu.\nTaldean lan egiteko aukera ematen du.\nIkertu eta ikasteko aukera ematen du.\nSoftware librea hezkuntza arloan erabiltzearen onurak\nHezkuntzaren helburu nagusia ezagutza zabaltzea da. Software libreak jakintza eskuratzeko eta bide batez zabaltzeko askatasuna bermatzen du.\nMundu digitalera sartzeko ahalmena softwarea eskuratzeko dagoen gaitasunaren arabera baldintzatuta dago. Beraz, software libreari esker pertsona guztiak maila berdinean daude eta aukera berdinak dituzte.\nHauek izango lirateke onurak:\nKide aske, independiente eta kritikoak sortzen ditu. Doako lizentziak dituzten programak erabiltzerakoan dependentziarik ez da sortzen eta askatasun osoa daukagu programak aukeratzeko eta aldaketak egiteko.\nTaldeen kostuak murrizten ditu. Ekipo eta gailuei dagokionez, ez dute oso potenteak izan behar, ezta bereziak ere ez.\nLizentziei dagozkien kostuak murrizten dira. Software libreko lizentziak doakoak dira. Beraz, ikastetxeen kasuan aurreztu dezakete.\nIkasleek aukera izango lukete erreminta berdinak ikastetxean eta etxean erabiltzeko. Software libreko programak etxean ere deskargatu eta instalatzeko aukera izango lukete, internet bidez erabili eta abar.\nSegurtasun aldetik egonkorragoak dira eta erasoak suertatzea zailagoa izaten da.\nEzagutza partekatzeko komunitateak sortzeko aukera ematen du.\nTokiko merkatua indartu eta babesten da. Iturri-kodea eskuratzeko eskubidea ematean, tokiko garatzaileei aukera ematen zaie hau hartu eta tokian-tokiko beharren arabera hobekuntza edo moldaketak egiteko, onuragarria bilakatuz hauentzat baita ere.\nInformatika arloko ezagutza, ikerketa eta interesean sakontzea ahalbidetzen du eta ikasleentzat hezkuntzaren beste atal interesgarri bat izan daiteke.\nEdozein ingurunean lan egiteko aukera dago eta honi esker, tresna edo produktu konkretu bat irakatsi baino, teknologia bat erabiltzen ikasten da. Beraz, ikasleek konpetentzia gehiago eskuratuko dituzte eta aldaketa eta bilakaeretarako gai izango dira.\nPrograma edo tresna gehiago ezagutzeko aukera ematen du. Mugarik ez dagoenez, ez du erabilpen zehatz batetara baldintzatzen. Hamaika aukera ezberdin daudela erakusten du.\nBeraz, software libreak hezkuntzan erabiltzeak abantaila ugari ditu hezkuntzaren mesedetan.\nInformazio gehiago: software askeari buruzko infografia batzuk:\nKode irekiaren oinarriak\nKode irekiaren historia\nZergatik erabili kode-irekia?\nSoftware askea eta ordaindutako garapenen arteko konparaketa\nKode-irekian garatutako aukerak webguneetan\nheziketa hezkuntza irakaskuntza lizentziak programa software librea\nBanden Lehiako finalistak ezagutzen: Crazy Chaos taldea


AlbisteakMondraberri - 2020-10-26 0\nOspitalea, Iturbide, Arrasateko Etxez Etxeko zerbitzua,… zaintzako greba orokorrera deitu dituzte\nHego Euskal Herriko milaka langile azaroaren 17an greba egitera deitu ditu ELA sindikatuak. Grebaren aldarria da "zaintza profesionala (gehienbat pribatizatua) publikoa, duina,...\nEUSKALGINTZAMondraberri - 2020-10-22 0\nEkide enpresako langileek bideo bat egin dute Euskaraldian parte hartuko dutela jakinarazteko\nAurten Arrasateko Ekide enpresak Euskaraldian parte hartuko du. Jakitera emateko, eta gainontzekoen parte hartzea bultzatzeko, langileek bideo bat egin dute.\nAlbisteakMondraberri - 2020-10-22 4\n“Grupo San Joango arkua mantentzeko konpromisoa hartu du Udalak”\nAsteartean, Grupo San Juango bizilagunen ordezkariak Arrasateko Udaleko ordezkariekin bildu ziren. Maria Ubarretxena alkateaz gain, Ibon Arrupe Hirigintza, Ingurumen eta Mugikortasun Batzordeko...\nPuro Relajo taldea Arrasaten izango da\nIazko arrakasta ikusita, Ibai-Artek Puro Relajo taldea ekarriko du berriz ere Arrasatera urriaren 17an Herriko Plazara.\nAlbisteakMondraberri - 2020-08-08 0\nAgertu da Eskoriatzar desagertua\nJaione Enekotegi Horno eskoriatzar desagertua agertu da dagoeneko. Desagerpena abuztuaren 6an salatu zuten. Ertzaintzak ez du datu gehiagorik eman.\nAlbisteakIker - 2020-07-15 5\n“Oso erreza da gazteak kritikatzea, baina helduek ere askotan ez dituzte gauzak ondo egiten”\nGazteak beti egon dira denen ahotan. Askotan kritikatuak eta ez beti ulertuak, gazteak Arrasateko biztanleriaren ehuneko handi bat dira eta ez zaie beti mikrofonoa aurrean jartzen kezkatzen dieten gaiez hitz egin dezaten. Izan ere, gai askori buruz nahi dute iritzia eman gazteek. Hezkuntza, osasuna eta lagunen arteko erlazioa beti izan da kezka bat biztanleriaren sektore horrentzat. Baina orain horiei Covid-19-aren eta horrek dakartzan ondorio guztiak gehitu zaizkie orain.\nAlbisteakGontzal - 2020-10-20 0\nKataideko bidegorria egiteko obrak “urte amaieran” abiatuko dira\nAldundiak gaur azaldu digu "egitasmoaren idazketa teknikoa egiten" ari dela. Printzipioz ez da "konplexutasun handiko obra bat, eta beraz aurreikusten dugu bidegorria...\nAlbisteakGontzal - 2020-10-09 0\nPakito Arriaran omendu gura izan da, Che Guevararen hilketaren urteurrenean\nEzker abertzaleak antolatuta, argazki herrikoia egin dute Monterronen. Euskal Herriak "gainontzeko herriei egin diezaiekegun ekarpenik handiena gure herriaren askatasuna lortzea da".


Baga Biga: Europako 21 hizkuntza, gutxienez, digitalki iraungitzeko arriskuan\nMETA-NETek, 34 herrialdetako 60 ikerketa-zentroz osatutako bikaintasun-sare europarrak, egindako azterketa baten arabera, Europako hizkuntza gehienak digitalki iraungitzeko arriskuan daude. Azterketa horretan parte hartu dute Europako puntako hizkuntza-teknologietako 200 adituk, eta, haien arabera, Europako 80 bat hizkuntzetatik 30etan hizkuntza-teknologiek duten babes-maila aztertuta, 30 hizkuntza horietarik 21etan "hutsa" edo "eskasa" da digitalki garatzeko babes edo laguntza.\n200 adituk baino gehiagok prestatu dute azterketa, eta META-NET Liburu Zurien Bildumako 30 liburukitan argitaratu da (sarean nahiz inprimatuta eskura daitezke). Azterketa horretan, hizkuntza bakoitzak hizkuntza-teknologien arloan duen babesa azaltzen da, lau arlo desberdinetan: itzulpen automatikoa, ahots-bidezko interakzioa, testu-analisia eta hizkuntza-baliabideen eskuragarritasuna. Aztertutako 30 hizkuntzetatik 21 (%70) mailarik beherenean kokatu dituzte adituek, gutxienez arlo batean "babes hutsal edo eskasa" izateagatik. Zenbait hizkuntzak, hala nola islandierak, letonierak, lituanierak eta malterak, lau arloetan jaso dute puntuaziorik baxuena. Espektroaren kontrako muturrari dagokionez, nahiz eta adituek kontsideratu duten "babes bikaina" duen hizkuntzarik ez dagoela, ingelesa soilik jo da "babes ona" duen hizkuntzatzat, eta haren atzetik daude alemana, espainiera, frantsesa, italiera eta nederlandera, "babes ertainaz". Bestalde, euskarak, katalanak eta galegoak, bulgariera, greziera, hungariera, eta polonierarekin batera "babes zatikatua" dute, eta, hortaz, arrisku handiko hizkuntzen multzoan ezarri dira horiek ere.\n"Gure azterketaren emaitzak oso dira kezkagarriak. Europako hizkuntzarik gehienek behar baino baliabide gutxiago dauzkate, eta haietariko zenbait erabat baztertuta daude. Zentzu horretan, gure hizkuntzetariko asko ez daude prest etorkizunari aurre egiteko", dio Hans Uszkoreit katedradunak, META-NETeko koordinatzaile, DFKIko (Alemaniako adimen artifizialerako ikerketa-zentroko) zuzendari zientifiko, eta azterketaren koeditore denak. Azterketaren beste koeditoreak, Georg Rehm doktoreak, (DFKI) hau gaineratzen du: "Berebiziko aldeak daude, hizkuntza-teknologien babesari dagokionez, Europako hizkuntza eta teknologia-eremu batetik bestera. Hizkuntza 'handien' eta 'txikien' arteko tartea gero eta handiagoa da. Bermatu egin behar dugu hizkuntzarik txikienak eta baliabide murriztukoak ezinbesteko oinarrizko teknologiez hornituko direla; bestela, hizkuntza horiek digitalki iraungitzera kondenaturik daude."\nHerrialdeen arteko ia muga guztiak kentzea lortu du Europak. Haatik, oraindik ere bada muga bat, eta badirudi gaindiezina dela: hizkuntza-eragozpenen muga. Muga ikusezin hori da, hain zuzen, jakintzaren eta informazioaren joan-etorria oztopatzen duenetariko bat. Hizkuntza-teknologiek itzulpen automatikoko sistema modernoen bidez hizkuntza-eragozpenak gainditzeko aukera ematen badute ere, META-NETen azterketaren emaitzek argi erakusten dute Europako hizkuntzarik gehienak ez daudela oraindik prest. Hutsune nabarmenak daude teknologian, zeren I+G proiektu gehienak ingelesean oinarritzen baitira, konpromiso eta diru-baliabide falta baitago, eta, orobat, ikerketarako eta teknologiarekiko ikuspegi garbirik ez baita garatu.\nEuropako Kontseiluak, irailaren 26an, Europako Hizkuntzen Eguna ospatzen du, gure kontinenteko hizkuntza- eta kultura-ondare aberatsa sustatzeko eta garatzeko garrantzia aitortzen duen eguna. META-NETen azterketan ikusi denez, ezinbestekoa da Europan ekimen koordinatu eta eskala handiko bat sortzea, falta ditugun teknologiak garatuko baditugu eta teknologia ahalik eta hizkuntza gehienetara transferituko badugu. Arrazoi sendoak daude berebiziko erronka horri ekimen bateratu baten bidez aurre egiteko, Europar Batasunaz, hura osatzen duten estatu eta herrialde elkartuez nahiz industriaz osatutako ekimen bateratu batez.\nMETA-NET Liburu Zurien Bilduma: Euskara aro digitalean\nMETA-NETen "Hizkuntzak Europako informazio-gizartean" Liburu Zurien Bildumak Europako 30 hizkuntzaren egoeraren berri ematen du, hizkuntza-teknologiei dagokienez; halaber, haien arriskurik larrienak eta aukerak zein diren ere azaltzen du. Euskararen egoera Euskara aro digitalean Liburu Zurian azaltzen da.\nLiburu horretan parte hartu du Elhuyarko hizkuntza-teknologien I+G unitateak. Elhuyarko hizkuntza-teknologien I+G unitateak hizkuntza-teknologien ikerketan eta garapenean dihardu, eta hainbat baliabide eta tresna garatzen ditu. Ikerketa-ildo nagusiak hauek dira: lexiko- eta terminologia-erauzketa, informazioaren berreskurapena eta erauzketa (IR-IE), corpus-baliabideak –Zientzia eta Teknologiaren Corpusa, www.ztcorpusa.net; Eroski Consumer Corpusa, corpus.consumer.es–, corpus-tresnak, semantika eta ontologiak, itzulpen automatikoa –OpenTrad–, Sentiment Analysis –BOM-, eLearning –MobLang-. Hainbat ikerketa estrategiko martxan dituzte hizkuntzen industriarekin –Berbatek, www.berbatek.com– eta turismoarekin lotuta. I+G unitatearen ikerketa-lana ezagutarazteko, hainbat argitalpen egin ditu lantaldeak.\nDagoeneko, hizkuntza-teknologiek eguneroko ataza asko errazten dizkigute. Europan, ehunka enpresa txiki eta ertain espezializatu dira hizkuntza-teknologien zenbait aplikazio edo zerbitzutan. Izan ere, hizkuntza-mugak gaindituz, elkarlanerako, ikasteko, negozioak egiteko eta jakintza partekatzeko aukera ematen dute hizkuntza-teknologiek, direnak direla trebetasun informatikoak.\nPublicado por Iker Barrena en 15:11


Musika itzuli da plazetara - Goierriko Hitza : Goierriko Hitza\nMusika itzuli da plazetara\nOrdiziarrock-ek antolatuta, Matilda taldeak zuzeneko kontzertua egin du Ordizian. Segurtasun neurri ugari hartu behar izan dituzte; publikoa mahaietan eta taldetxoetan banatu dute, besteak beste.\nMusikariak eta zaleak bat datoz, musika zuzenean gozatzen da gehien. Eta denak ere zain zeuden normaltasun berria deitu duten garai honetan, aurrez aurreko emanaldiak noiz hasiko. Ordiziarrock Ekintzak taldeak, konfinamendu aurretik prest zuen eta bertan behera utzi behar izan zuen kontzertu bat, Matilda taldearena, aukeratu du eskenatokien irekiera honetarako. Konfinamendu garaian etxetik hainbat saio egin dituen Monkey Man DJa ere aritu da musika jartzen.\nAhalegin berezia eskatu die antolatzaileei, segurtasun neurri ugari hartu behar izan baitituzte. Publikoa mugatu eta taldetxotan, mahaien bueltan banatu dute, elkarren arteko segurtasun distantziak mantentzeko. Zailtasunak zailtasun, ordea, gustura gelditu dira emaitzarekin; sare sozialetan azaldu dutenez, “ez da erraza izan, baina lantalde honekin, ikusentzule arduratsuekin eta musikari handiokin gustua ematen du”.


ZABALTZEKO OHARRAK Patatak landatzea oztopoekin dator baserritarrentzat - Potatoes News\nPatatak Flagler konderriko bi labore nagusietako bat dira eta nekazariak lurra prestatzen eta hazia landatzen ari dira. Hazitako patatak bildutako patataren bertsio txikiagoak dira, begi asko dituztenak. Landatu aurretik, hazi-patatak ebakigailu mekaniko batekin mozten dira, eta begi bat duen hazi zati bakoitzak landare berri bat haziko du.\nFlagler konderriko patata ekoizle pare batekin hitz egin nuen eta datozen denboraldiari buruzko kezka batzuk dituzte. Billy Revelsek Flagler Farms-ekin esan zuen aurten 300 hektarea patata bakarrik landatzen ari direla (200 hektarea patata frijituak eta 100 hektarea mahai gainean) iaz hazi zituzten ia 700 hektarearekin alderatuta. Oraindik lurra dute, baina kontratu independenteak murriztu edo kendu egin dira. Merkataritza-nekazariek ez dituzte, oro har, saldu ez dituzten laboreak landatzen. Eta, beste guztia bezala, ongarrien prezioak iaz baino nabarmen altuagoak dira, beraz, patata nekazariek askoz kontserbadoreagoak izango dira landatutako azaleran.\nDiamond R Fertilizer-eko Bruce Matthewsen arabera, nitrogenoaren kostua iaz garai honetan baino hiru aldiz handiagoa da eta fosforoaren eta potasioaren kostuak 2.5 aldiz handiagoak dira. Bidalketa eta salgaien prezioak ere igo egin dira. Kamioien erabilgarritasuna beste kezka nagusietako bat da bai hazien bidalketetarako, bai bildutako produkturako.\nKubako istiluak patata kuota lortzeko ilaran jartzen diren bitartean\nMichael Mathis-ek Tidewater Farms-ekin galdetzen du denboraldi amaieran etekinik izango ote duten laborantza hazteko beharrezkoak diren input-kostu handiekin. Hainbat motatako patata hazten ari da bere merkatu aukerak dibertsifikatzeko, gorriak, zuriak eta horiak barne. "Lasoda gorria" da hiru eskualdeko Nekazaritza Eremuan hazten den mahai barietate nagusia, baina Michael-ek nahasketari patata horia batzuk gehitzea aurreikusten du, "Colombo" eta "Satina" barne. "Colombo" heltze goiztiarreko mahai-barietate bat da, Herbehereetan hazitakoa eta oso ondo gordetzen da, %95eko kontserbazio-kalitatearekin. "Satina" azal leuneko patata da, haragi horia urre kolorekoa duena, eta egositakoan gurin zaporea duena.\nNekazariek gogor lan egiten dute egunero, ez ospea edo dirutza lortzeko, gure mahaietan janaria jartzeko baizik. Gehienek imajinatu ere egin ezin dituzten zailtasunak jasaten dituzte. Artikulu hau irakurtzen duten guztiei erronka egiten diet bertako nekazari bati eskerrak emateko eta zenbat estimatzen dituzun esateko. Haien trebetasun eta espezializazioa gero eta garrantzitsuagoa izango da datorren urte honetan erronkei aurre egin ahala.\nFlagler konderriko bizilagun askok patatak pentsatzen dituzte —horietan pentsatzen badute— afarirako mahairako edo konderriko zigiluaren parte gisa.\nBaina Stan Robertson eta Flagler Countyko beste sei edo zazpi patata nekazarientzat, spud sinplea konderriko mendebaldeko nekazaritzaren bizia da. Urteko sasoi hau bereziki garrantzitsua da, egunero goiz ateratzen dira udaberriko uzta biltzera.\nLan horren fruituak —hazi-patatak landatu zirenean urtarrilaren hasieran hasitako prozesu baten amaiera eta azkenean ez da ekainaren erdialdera arte amaituko— ospatuko dira larunbatean Bunnell-en, Patataren Laugarren Urteko Jaialdian.\nBaina Robertsonek ez du ospatzeko astirik izango. Uzta garaiko lan gogorra Robertson, bere anaia, Kirk, eta Greg lehengusuarekin Robertson Brothers Farm ustiatzen duen zerbait da.\n"Baserri honetan hazi nintzen", esan zuen Flagler konderriko mendebaldean hedatutako 285 hektareaz. «Txikitatik lan egin nuen. 11 urte nituenean patata-landagailuan ibili nintzen».\nZABALTZEKO OHARRAK Patatak landatzea oztopoak dakartza nekazarientzat\nTags: merkatuanpatata baserriaPatata hazleakpatata landatzea\nOmicronek erosleak patata stocken maila minimora mantentzea behartzen ditu\nUzta baxua izan da, anoak jarrita CUBAko patata-uzta errekorra izango da aurten, baten arabera...\nAdibidea patata ekoizleei\nApirilaren 13, 2022\nElkarrekin, patata ekoizleek merkatuko datuak bildu, aztertu eta erreakziona ditzakete. Prozesu honen bidez soilik hornidurarekin parekatu daiteke...\nKubako Spud Ekoizpenak ez du Barne Eskaria Estaliko\nAurtengo Kubako patata-jasotze estimatuak 116,396 tona direla kontuan hartuta, Nekazaritza Ministerioak duela gutxi aitortu du...


Ez du etorkizuna irabazia, baina irabaz lezake\nArgia-ren mendeurrena kari, euskarari buruzko mahai-inguru publikoa egin dugu irailaren 27an, Baionako Euskal Museoan, Ipar Euskal Herriko Mintzalasai elkartearekin elkarlanean. Euskara Ipar Euskal Herrian, Euskal Elkargoa sortu ondoren hizpide izan genuen. Solaskideak euskararen iraganaz mintzatu ziren, baina bereziki, gaur egungo euskararen egoera azaldu zuten, baita etorkizunari begira euskarak dituen ahalak edo eskasiak azpimarratu ere, itxaropenak eta etsipenak barne. Mahai-inguruaren ondorioetako bat hauxe izan da: aitzina begiratzeko baitezpadakoa dugu iraganean begirada pausatzea.\nMugarriak mugarri, hona horietako batzuk: duela 60 urte hasi zen Euskara Batuaren asmoa, non eta Ipar Euskal Herrian. 50 urte dira Seaska sortu zela. AEK-k, berriz, (Gau-eskolak) 40 urte bete ditu, baita euskal irratiek ere. Hamarkada horietan halaber, herri elkarte eta mugimendu ugari sortu dira.\nOndoren eratu ziren, Euskal Kultur Erakundea (EKE), Euskal Konfederazioa eta Euskararen Erakunde Publikoa (EEP). Horiek ere ari dira gaur egun. Euskal Konfederazioak euskararen aldeko elkarteak eta taldeak bildu ditu bereziki, Ipar Euskal Herriaren erakundetze bidean. Gaur egunera etorrita, 2017an Euskal Hirigune Elkargoa sortu zen, iraganaren eta geroaren arteko instituzio mugarria. Bere zereginaz galdezka ekin genion solasaldiari.\nEzkerretik eskuinera: Eneko Bidegain, Jean Claude Iriart, Marie Andrée Ouret eta Mikel Asurmendi moderatzailea. Argazkilaria: Dani Blanco.\nEuskal Hirigune Elkargoa 2017ko urtarrilean sortu zen. Zein da zuen aburuz, euskararen inguruan egiten ari den hizkuntza politika?\nJean Claude Iriart: Lehenik eta behin hauxe oroitarazi behar da: Euskal Elkargoa sortu zenean, lehen unetik, instituzioak berak hizkuntza politikari lotutako eskumen bat hartzea adostu zuen. Hori izan da beharbada, hastapen-hastapenetik hartua izan den lehenengo erabakia, oso inportantea. Alabaina, horrek ez du erran nahi instituzio guztien ardura hartu duela, orain arte euskararen politika gidatzeko eskumen hori baino ez duela hartu baizik. Horiek horrela, Euskal Elkargoaren lana, berau osatzen duten herriek egin izan dutenarekin konparatuz baloratu behar da. Izan ere, Elkargoak eskumen hori hartu duenean, euskararen eskumenaren parte bat herriei hartu die batez ere, ez dio estatuari, ez departamenduari ez eskualdeari hartu [Akitania Erregioa]. Edonola ere, erabakia hartu zelarik herriek beraiek euskararen alde kudeatzen zituzten konpetentziak haiek ere lantzen segitu behar zutela erabaki zen, eta egiten ez zuten kasuan, Elkargoak behar zituela herri horiek gehiago lagundu.\n"Lurraldeetako hizkuntzak aitortuak izan ziren, euskara nola gaskoia, baina aitormena ofizialki izan bazen ere, horrek ez du erran nahi ofizialtasuna eman zaienik"\nLehen erabakia hori izan zen, urte baten ondoren hartua izan zen –2018ko ekainean–, baita bi arrazoiren ondorioz hartu ere. Batetik, Elkargoak biziarazi nahi zuen hizkuntza politika hainbat arlotan eta orientabide batzuk finkatuak izan ziren. Harrezkero, badago hautetsi bat, kabinete bat, zerbitzu bat, horri buruz lanean ari dena denbora osoz. Erran nahi baita, hori izaten dela prozedura normala edozein politika garatzean: eskumen bat hartzen delarik, urte baten ondoren definitua izan behar da.\nAldi berean, biziki inportantea da ere, arras sinbolikoa izanik ere: lurraldeetako hizkuntzak aitortuak izan ziren, euskara hala nola gaskoia, eta haien aitormena ofiziala izan bazen ere, horrek ez du erran nahi ofizialtasuna eman zaienik. Ofizialtasuna eman zaie lurralde hizkuntza gisa. Hau da, printzipiozko jarrera bat izan da, zinez sinbolikoa, horrek ez baitie hizkuntza hauei, ez euskarari beraz, ofizialtasuna eskubidea ematen, ez legezkoa ere. Nolabait errateko, kolektibitateak euskara lurralde hizkuntza izatea nahi du eta onartu zaio.\nEneko Bidegain: Jean Claudek esplikatu du argi eta garbi zein diren Euskal Elkargoaren eskumenak, hau da, ez dira Frantziako Estatuak emaniko eskumenak, baizik herriek nahi edo galde egiten dituzten eskumen gisako batzuk. Estatuak euskarari eman dio lurralde ezagutza, baina ez da hizkuntza ofiziala. Orduan, Ipar Euskal Herrian eta Euskal Herri osoan euskararen egoera zein den ikusita, eta zer etorkizuna izan dezakeen egungo egoeraren arabera, iruditzen zait, Elkargoak duen botere maila ez dela aski hizkuntza politika egin ahal izateko. Hots, euskarak ez ditu behar onarpen sinbolikoak, euskarak behar ditu leku eta ezagupen osoa, eta ez bigarren mailako hizkuntza izatea.\nAdibidez, duela 40 urte bideetan ez zegon batere euskarazko seinalitikarik eta orain badu presentzia, beraz, urrats bat da. Alabaina, euskarazko seinalitika finagoa da, tipiagoa da. Eta aldizkari ofizialetan berdin, euskara gutxiago eta tipiagoa izaten da eta irakurtzeko zailagoa. Orduan, pentsatu behar dugu, euskaldunok bista hobeagoa dugula, eta beharbada, AEK-k egin dezake kanpaina bat lema honekin: “AEK-n matrikulatu zaitez, okulistan gutxiago gastatuko duzu”. Barkatu, serioski orain. Karrika eta bideetako seinalitikak mezu bat helarazten digu egunero: “Euskara bigarren mailako hizkuntza da”.\n"Elkargoak duen botere maila ez da aski hizkuntza politika egin ahal izateko, euskarak ez ditu behar onarpen sinbolikoak, euskarak behar ditu leku eta ezagupen osoa, eta ez bigarren mailako hizkuntza izatea"\nIraganean, denbora batean, frantses hutsean zeuden seinaleak ezabatzen ziren, eta gaur egun bigarren mailan eta leku sinbolikoa eman diote leku euskarari. Niri umiliagarria iruditzen zait politika hori. Euskara urratsak ematen ari da irakaskuntzan, baina BABn, herritarren %20k baino ez du euskara ikasten eskoletan. Areago, ikastoletan edo eskoletan euskara ikasten dute, baina eskoletatik kanpoko ekimen gehienak edo ia denak frantsesez dira. Orduan, mundu frantses batean, frantses hizkuntzak dituen neurriak kontuan harturik, gaur egun ez dut uste euskarak behar duen laguntza daukanik. Ez eta Euskal Elkargoak euskara teknikari batzuk lanean jarririk ere. Frantziak badaki nolako laguntzak ematen dituen eta noraino ezartzen dituen neurriak...\nMarie Andrée Ouret: Ni ez naiz Eneko bezain ezkorra. Iruditzen zait Euskal Elkargoa sortzea urrats handi bat izan dela. Duela bospasei urte ez genekien sortuko zenik ere, sekulako oztopoak zirelako, euskararen kontrako haizeak izugarriak ziren, baina hondarrean sortu da, eta horrek erakusten du politikoki ere gauzak aldatu ahal direla.\nElkargoak sekulako aukerak ematen dizkigu euskaren inguruan aritzeko, eta behar ditugu baliatu. Izan diren adierazpenak ziki inportanteak dira. Noski, euskararen ezagupena ofizial egin da, ez da euskararen ofizialtasuna erdietsi, baina bagenekien hori ezinezkoa zela. Beraz, horrekin kontentatu behar dugu. Hala ere, ezin da erran ezdeusa denik, eta sinbolikoki ere badu bere balioa, nire irudikoz, xantza badugu, Kolektibitate hau inportantea da, [Ipar] Euskal Herriko lurralde osoa hartzen du, eta horri esker ematen ahal zaio euskarari politika bat. Hori ere asko da. Ikusi behar da noraino joan gaitezkeen. Horrelako Kolektibitate potente batek badu ahala. Eskoletan ez dela bermatua euskararen presentzia? Ez dela aski? Nik uste dut Elkargoa oraino berria dela, eta eredugarria izanen dela herrientzat, baita beste herri elkargoentzat ere. Ematen dituen urratsak eredugarriak izan daitezke haientzat, hala nola, hainbat lan arlotan ukitzen dituen eskumenetan, publikoari ekartzen dizkion zerbitzu guztietan, horiek guztiak gauza irabaziak izanen dira. Elkargoa aski ausart aritzen bada, aski urrun joan gaitezke eremu horietan. Ni Baionako Herriko Etxean lanean ari naiz, eta ikusten dut zaila dela aitzina egitea. Baina lehen aldia da esparru horretan euskaraz aritzen garela, lehen aldikoz euskara hutsean bilkura bat egiten duzunean, arraroa da, baina gero emeki-emeki normalizatzen joaten da. Eta aitzina zoaz. Berdin ere, kultur animazio bat egiten duzunean. Beraz, bideak izan badira, eta guk urratu behar ditugu.\nJ. C. Iriart: Enekori entzunik, agian komeni da hau argitzea: instituzio bakoitzak egiten du nahi duena bere konpetentzia eremuetan, eta hori behar dugu zinez argiki jakin eta hartu, hala baita. Hau da, egunero bizitzen dugun paisaia linguistikoan ikusi ahal ditugu instituzioek antolatzen dituzten zerbitzuak. Horien barnean daude, estatuak egiten dituenak, eskualdeko eta departamenduko sailek egiten dituztenak, baita herriko etxeek eta zerbitzu sozialek ere orobat. Eta orain badira, Euskal Elkargoak zuzenean egiten dituenak. Erran nahi baitut, eguneroko paisaia ez duela instituzio bakar batek kudeatzen. Euskararen erabilpenari dagokionez, bakoitzak kudeatzen du berak hautatzen duenaren arabera. Elkargoak badu posibilitatea berea egiteko, mementoz ezin dugu erran legeak permititzen duen guztia egiten ari dela, urratsak eman dira, inportanteak, eta orain arteko herri elkargoekin konparatuz, lehenenago baino aise gehiago egiten dela ohartu gara, eta badago gehiago egiteko. Marie Andréek erran bezala, tokian tokiko herri elkargoentzako eredu izan daiteke Euskal Elkargoa. Badirela, naski, gehiago egiten duten herriak? Bai. Baina gehienek Elkargoak baino gutxiago egiten dute. Bistan da, estatuak, eskualdeak eta departamenduak ez dute Euskal Elkargoaren erreferentzia izan behar, ez ereduak. Haientzat euskararen eredua bestelakoa da, estatuarentzat (irakaskuntzan salbu) euskarak ez du tokirik eguneroko bizitzan. Eskualdeentzat eta departamenduarentzat arras gutxi ere. Instituzio horiek ez dira Euskal Herritik kudeatuta. Euskarak dituen mugak lotuak dira Euskal Herriak dituen konpetentziei. Egunen batean, Euskal Elkargoak konpetentzia gehiago eta garatuago izanen balitu, bada euskarari ahal edo laguntza gehiago eman liezaioke. Bat besteari lotua da, Euskararen mugak lotuak dira Euskal Elkargoak dituen konpetentziei.\nBi jarrera ikusi ditugu. Politika posibilista egin daiteke, baina Bidegainen ustez horretan badago arriskua nolabait.\nE. Bidegain: Niretzat, egiten den urrats orori nire ongietorria, baina, ez dugu itsutu behar. Konparaketa bat eginen dut: klima aldaketaren astea izan da berriki, manifestazio batzuk izan dira kari horretara, eta nola halako neurriak hartu dira. Baina, serioski, zein neurri hartu dira? Ikasleek manifestazioa egin dute... Eta zer? Bestela litzateke auto pribatuen erabilpen greba egin izan balitz, ezta? Edota garraio publikoaren greba egin izan balitz, trenena, adibidez, bada Ipar Euskal Herria kolapsatua geratu izan liteke. Klimaren aldeko mobilizazioak deitzen dira, baina funtsean ez da deus egiten. Egoera hori euskarari buruzko politikarekin konparatu dezakegu: euskararen eremuan ere hartzen dira neurri batzuk, baina epe luzera begira betiere, orainean gure kontzientzia lasaia izateko. Gaur egun, frantses hizkuntzak daukan boterea kontuan harturik, globalizazio garaian, lasterka goaz, lasterketa horretan neurri tipi batzuek ez dute aski balio euskarak bizi duen larrialdi egoeran, bizi duen mehatxu egoeran. Barkatu, egoera hain beltza ikustea, baina klimaren egoera bezain beltz ikusten dut euskararena. Itsasoaren maila metro bat igoko omen da mende honen amaierarako, euskara orduan bizirik izanen dela espero dut, alabaina oraingo neurriak soilik harturik ez dut uste luze biziko denik.\nOrain 60 urte, Euskara Batuaren hastapena izan zen, Ipar Euskal Herrian izan ere. 50 urte Seaska sortu zela. AEK-k (Gau-eskolak) 40 urte ditu, baita euskal irratiek ere. Erakunde eta mugimenduak herritik sortu ziren. Hala nola Euskal Kultur Erakundea (EKE). Euskaltzale batzuen iritziz, aro bat joan da, eta beste bat heldu. Euskalgintza zaharra eta berria artikulua agertu da prentsan. Aldaketarik ba al dago?\n"Euskararen ezagupen ofizialA eman da, ez da euskararen ofizialtasuna erdietsi, baina bagenekien ezinezkoa zela. beraz, horrekin kontentatu behar dugu. Hala ere, ezin da erran ezdeusa denik, eta sinbolikoki ere badu bere balioa"\nMarie Andrée Ouret\nM. A. Ouret: Galdera zaila duzu hori. Nik ez dakit ere euskalgintza zaharra eta berria badenentz. Berria, agian zaharra naizelako. Eskola elebidunetan ez dakit dagoen, hasteko. Nik alderatzen baditut gure garaiko euskara zaleak eta egungoak, egun badago aise gehiago kontzientzia, jendea kontzientziatuago dago eta politizatuago ere bai. Konparazionera, Seaskan heziak izan diren gazteak usatuagoak dira mobilizatzen. Horietako asko Seaskako guraso dira gaur egun, horiek erakusten dute euskararekiko garai batean ez zegoen beste jarrera bat, euskararen egoeraren kontzientzia handiagoa dute. Gazterian denetarik dago, bistan da, baina beren desmartxak oso politikoak dira, baita egiten dituzten aktibitateak ere, ez dakit hori den euskalgintza berria…\nBestalde, Seaska eta eskola elebidunetako –publikoak eta erlijiosoak– familiak ez dira publiko bera, bistan da. Alta bada, Seaskan ikasleak ari dira emendatzen, 4.000 ari dira 1. eta 2. Mailan. Masa bat dago. Gero, bistan da, batekoak eta bestekoak ez dira publiko bera. Nik eskola publikoan ikusten ditut bi mundu horiek. Eskola publiko eta erlijiosoetan, orokortu nahi gabe ere, ez dute baitezpada euskararen kezka bizia, haurrek ikasten dute gurasoek euskara jakitea plus bat dela ikusi dutelako, eta kito. Hori bada ere muga edo arazoa. Izan ere, anitz haur sartzen da irakaskuntza sistema horretan, geroz eta gehiago, ama-eskoletan hautatzen dute eskola elebiduna, baina beren ibilbidea ikusirik, bigarren mailatik goiti euskararen ikasketa uzten dute. Egia erran, ez dago atxikimendu handirik, oportunitatez egiten den hautua da, bistan da, ez duzu hor atzemanen publiko militante bat. Funtsean, eskolan badute euskararekiko lotura, baina kanpoan ez dute segidarik ematen.\nErran dezakegu, hala ere, euskarak prestigio gisako bat irabazi duela.\nM. A. Ouret: Prestigio gehiago baduen ez dakit, baina, bederen euskara erakargarriagoa da gaur egun, gure haur eta gazte garaian baino. Gurasoek hainbat arrazoiengatik hautatzen dute haurrak euskaraz eskolaratzea. Pentsatzen dute beste hizkuntzak ere errazkiago ikasiko dituztela, eta integratzeko molde bat bezala ere ikusten dute euskara ikastea. Horretan aitzinatzen ari gara.\n"Erraten ari naizen guztia frantsesez erranen banu, ene espresioak zorrotzagoak izanen ziren, ene hiztegia aberatsagoa,ene ideiak argikiago emanen nituzke.\nEz dut uste kasu bakarra naizenik"\nJ. C. Iriart: Euskalgintza berria? Iraganeko aldiak aipatu dituzu: duela 30-40-50-60 urteetan herri elkarteak ziren bereziki euskararen aldeko desmartxetan engaiatuak. 1990etik instituzioak ere hasi ziren horretan lanean, orduan ikusi genituen euskararen aldeko lehen politika instituzional batzuk egiten. Nik ez nuke erranen, euskalgintza zaharra, klasikoa eta berria dagoenik; euskalgintzan badaude elkarteak, eta horiek ez dira tipitu ez aldatu, baizik eta eboluzio aski baikorra eman dute. Instituzioen esku-hartzeak ez ditu ahuldu elkarteen ahala eta engaiamendua, eta erran nezake, aldi berean, agertu dela euskalgintza publikoa.\nElkarteak eta instituzioak ez daude elkarren aurka, eta euskararen aldeko indarrak hazten ari dira. Instituzioak hasi dira euskara politika bat ezartzen. Aipatu garai haietan aurrekontuen aldetik ez zegoen diru iturri izpirik, hor aldaketa inportantea eman da. Instituzio andana batek elkarteek egiten duten lana –gisa batez, euskalgintza publikoa bilakatu dena– diruz laguntzen dute; hori azken 60 urteetan azkartu baizik ez da egin. Noski, euskararen alde eman diren urrats horiek guztiek ez dutela euskararen etorkizuna ziurtatzen ohartarazi behar dugu. Ezin dugu erran egoera zailetik atera garenik. Erran daiteke haatik, euskararen beherakada gelditu dela, egia da ere, biziki beherean zegoela, eta beraz ezin dugu erran borroka hori irabazia dela. Orduan, behar dugu kontuan hartu egoera iluna dela, baina era berean badirela esperantza izpi batzuk. Ezin dugu erran euskarak etorkizuna irabazia duela, baina irabaz dezake. Heldu diren urteetan instituzioek eta gizarte berak zer eginen duten ikusi behar da, gizartean mugak daude eta instituzioetan ere bai. Denak prest bagina euskara ikasteko eta erabiltzeko, ez genuke instituzioen beharrik. Baina errealitatea ez da horrelakoa.\nE. Bidegain: Euskalgintza zaharra eta berria delakoari buruz bi hitz: gai hori Hegoaldean zabaldu da bereziki, Argian Bea Salaberrik idatzi du horretaz, aurretik idatzitako artikulu bati erantzunez. Euskalgintza zaharra deitzen den hori, Euskal Herri osoa kontuan harturik idatzi zuen Hegoaldeko iritziegile batek: AEK, EHE, Kontseilua, Ikastolen elkarteak eta beste talde batzuk hizpide izan zituen. Batzuek euskalgintza zaharra deitu hori krisi batean sartu dela diote, loaldi batean sartu dela, eta diotenez, zerbait egin behar da euskalgintza berri bat sortzeko. Bea Salaberrik horri erantzun zion nolabait. Ipar Euskal Herrian AEK-k eta Seaskak, esaterako, hainbat diru laguntza ukaten dute eta horiek ez balira izan, ez ziren aitzina aterako, hori azpimarratu behar da. Alabaina, dagoen diru politika laguntza ez da aski euskararen behar guztiei buru egiteko. Euskalgintza berriaren beharra aipatu da, eskuin ezker sortu diren talde batzuk kezkatuta daudelako euskararen egoeraz. Beharbada, “euskara eta euskalgintza politizatu” behar dela argudiatzen hasi dira. Adibidez, batzuen ustez, euskararen ofizialtasunak galdera edo eskaera politikoa izan behar du.\nAEK, Seaska, EKE, Euskal Konfederazioa, Herriko Etxeak. Hainbat eta hainbat erakunde badira. Euskal Elkargoa sortu da, baina EEP ere bada, EKE… Akomeatzeko molderik ba al dago?\nE. Bidegain: Euskararen ezaugarrietako bat elkarteen atomizazio hori da, instituzio horiena. Hala ere, euskararen aldeko elkarteek eta taldeek, funtzio ezberdinak dituzte, bakoitzak berea dauka, beraz, nik ez dut arazorik ikusten. Herriko Etxeen, Euskal Elkargoaren eta Euskal Konfederazioaren arteko zubia badago euskalgintzari dagokionean, eta euskara elkarteak eta taldeak ere zeregin horretan ari dira, baina, naski, batzuek diru laguntza dutelako eskuak loturik dituzte. Nire irudiko, denborarekin, Euskal Konfederazioan dauden hainbat taldeen presioa desagertzen joan da, iraganean presioa egiten zuten talde edota mugimendu horiek dirua ez zuten aintzat hartzen, kontra-botere bat egiten zuten euskararen ofizialtasunaren alde. Gaur egun, besteek, erakunde instituzionalen menpe lan egiten duten horiek, ez dute presio lana egiten ahal. Bereizketa bat eginen nuke hala ere, irakaskuntzan edo hedabideetan ari direnena, esaterako. Horiek horrela, nire gustuko, euskalgintzan hiru zango behar ditugu: instituzionala, erdi instituzionalak eta horietatik kanpo ari direnena.\nIrakaskuntza hizpide: eskola publikoak eta katolikoak, eta Seaskaren artean harremanak ba al dira?\nM. A. Ouret: Harremanak badira. Euskal Konfederazioa aipatua izan denez, ohar bat: erakunde horretan elkartzen dira euskararen aldeko talde eta elkarteak, eta horiek diru laguntza ukaten dute, baina Euskal Konfederazioak berak ez. Beraz, ez du zailtasunik presiorik egiteko, badu gaitasunik. Alta bada, eragiten duen edo ez, hori beste gauza bat da. Beraz, Euskal Konfederazioaren baitan biltzen gara eskola elebidunak –publikoak eta katolikoak– Seaska biltzen den ber, eta badugu elkar aritzeko eta mintzatzeko gune bat. Azken urteetan hala ere, izan ditugu momentu batzuk aski larriak, bakoitza bere aldetik aritu izan gara. Adibidez, Hezkunde Nazionalak erregularki ateratzen dituen erreformak kari –kolegioen erreformak direla eta bertze–, usu erreforma horiek eskolako sailak kaltetzen dituzte, bereziki hizkuntzetan eragiten dute, eta neurri kezkagarriak izaten dira. Alabaina, une larriak izanki ere, elkartu gara eta ekintzak antolatu ditugu elkarrekin.\n"Gero eta nonbre handiagoan ikasten dute ikasleek euskaraz, baina ez nahi eta beharko genukeen nonbrean euskararen kalitatea ziurtatzeko"\nJ. C. Iriart: Niretzat erakunde ezberdinen artean ez dago akomeatzeko arazorik, ez dago problematika berezirik. Dena den, egia da, Euskal Konfederazioak nolabait gelditu du bere presio lana. Nik uste dut hori sentitzen dela, baina, nire irudiko, abilki jokatzen ari da. Presioari buruz gehiago errateko, beste aro bat –aro berria, naski– ongi etorria litzateke, eta beste talde batzuek presio hori egin lezakete, eragin handiago izateko. Hori erranik ere, ez zait iruditzen euskalgintzan ari diren eragile handiak, AEK, Seaska eta abar, blokeatuta daudenik instituzio politikoen aldetik, diru-laguntza ukaten dutelako. Beren errebindikazioak pausatzeko autonomia atxikitzen dute, ahaltasuna badute, ez dira ahuldu horretan. Bistan da, mugak badira, alde batetik, gizartean, herritarrek presio handiago egingo balute, hautetsiek egin lezakete gehiago. Baina falta den presio hori Euskal Herriaz harago dauden instituzioei buruz egin beharko litzateke: [Pirinio Atlantikoak] departamendua, [Akitania] erregioa eta estatuaren gaineko presioa, baina hori egia erran, nekeza izaten da. Ikusi besterik ez dago zer den Ipar Euskal Herria lurraldea Frantziako lurraldearen aldean. Bistan da, presio handiago egingo bagenu, horrek ondorio hobeagoak ekarriko lituzke. Alabaina, ene ustez, oraingo legediak –bai Herriko Etxeetan bai Euskal Elkargoan– permititzen dituzten bide berriak ez ditugu aski urratu. Aitzinera egiteko posibilitateak badaude, aukera guztiak urratu behar dira.\nDuela 50 urte euskarak zuen espazioa eta egungoa bera al dira? Orduko euskararen corpusa, “izaera edo mamia”, aberastu da edo pobretu al da? Zertan aldatu da euskararen egoera?\nE. Bidegain: Duela 50 urtera arte, euskara etxeko hizkuntza zen Iparraldean, laborantza munduan ziur, espazio publikoan ez zuen batere lekurik. Gaur egun, badu leku espazio publikoan eta anitzez gutxiago etxean, eremu pribatuan. Hori izan da aldaketa, baina eremu publikoan bere lekua sinbolikoa da, ez da aski euskarak jasan duen galerari aurre egiteko. Dena den, zehazkiago, euskararen corpus-ari dagokionez, euskararen gaia eta materiala aberastu da, besteak beste, irakaskuntzari eta unibertsitateari esker. Euskarazko prentsari esker, egunero prentsa hor dago –Argia-k 100 urte bete ditu: zorionak!–, Berria eta tokian tokikoak; literatura bestalde, eta abar. Naski, Iparraldean horiek beharbada ez dira hainbeste nabaritzen. Sorkuntza hori ez da erraz heltzen jendearengana. Adibidez, euskarazko film bat ateratzen bada, lehenago proiektua izaten da New Yorken Hendaian baino. Horrek Iparraldean prestigio pixka bat kenarazten dio euskarari. Halaber, alde batetik badago ekoizpen handia, baina aldi berean, prekarioa. Euskararen ekoizpena hiztunen artean, Lapurdin bereziki, zorigaitzez, apala da. Euskararen transmisioaren etenak segitzen du. Lapurdin badago komunikatzeko gaitasunik ez daukan euskaldun kopuru aski handia. Hau da, jendea euskaraz edo edozein hizkuntzaz ez bada ongi moldatzen hiztegi eta gramatikarekin, hizkuntza horretan nekeza da eguneroko solasa gauzatzea. Orduan, euskaldun kopurua handitu da Lapurdin, baina ez du euskara maila aski eroso aritzeko. Erdizkako euskara batekin ezin da egin euskaldun komunitate sendo bat, gainera, badira euskara ontsa menperatzen dutenak, baina beren lana dela eta, Euskal Herritik kanpo bizi dira. Beraz, sortzen den euskaldun anitz galtzen ditugu eguneroko harremanetan. Ondorioz, euskaldun anitz sortu dira baina bidean anitz galtzen dira. Euskararen corpusa badago, alde batetik, ekoizpen aberatsa erdietsi dugu, baina gisa berean, badago haustura bat. Beraz, besteak beste, literatura eta prentsa are gehiago sustatu behar dira.\nM. A. Ouret: Nik ezagutu dut euskara herri tipi-tipi batean, Suhuskunen [Baxenabarre]. Garai hartan, jende guztiak, suhuskundar guztiak, euskaraz ari ziren, denek bazekiten. Euskara ez zen ikasten, bazenekien edo ez zenekien. Euskara ez zuen nehork ikasten, halarik ere, euskara hura biziki mugatua zen, herriaren eremuan gelditzen zen, arrunt laborantzan. Jendea haien artean bizi zen, ez ginen batere alfabetatuta, baziren sekulako hutsuneak. Gaur egun, berriz, diferentzia handia da horretan, eskertu behar da eskoletan egindako lana, besteak beste. Seaskatik ateratzen diren gazteak alfabetatuak dira, teorian bederen euskaraz mintzatzeko gai dira. Tresna linguistikoak badituzte. Aldiz, egia erran, eskolatik ateratzen direnean ez dira euskaraz ari, belarriprest anitz bada, aldiz, duela 50 urte Suhuskunen denak ahobizi ziren.\nEz dut inor kritikatu nahi, baina begiratzen dugu gure inguruan, nire lanean, eta maila eskasa dute gazteek. Masa kritiko baten beharra dugu, diotenez, arnas-guneak behar ditugu gure hizkuntzan bizitzeko, masa kritiko hiztun hori ez dugu erdietsi oraino, eta halaber, hiztun onak behar ditugu, euskaraz aritzeko eta erakusteko irakasleen maila duten hiztunak. Momentu honetan egoera kritikoan gaude, gauza batzuk irabazi dira eta beste batzuk galdu. Suhuskunen euskara bizi zen, mugatua, baina egun muga gutxiago dutenek ez dute euskara erabiltzen aski.\n"Kontzientzia hartzea beharrezkoa da, eta euskara hizkuntza ofiziala izango balitz ere, ez litzateke\nE. Bidegain: Mari Andréek dioenaren ildoan, Joxe Manuel Odriozola saiogileak bere azken liburuetako batean ongi baino hobeto esplikatzen du hori: duela 50 urtera arte, estatu-nazioek, hau da, boterea zuten administrazioek esku-hartu zuten kontzientzia nazionalik gabeko herrietan. Konparazionera, laborantza munduan euskara bizi zen frantsesaren aldean, baina ekonomia aldatu zenean, industria eta hiriak zabaldu zirenean, baita hedabideak azkartu ere, euskara gainbehera etorri zen. Frantsesa estatuaren mailako hizkuntza bilakatu zen, administrazioan frantsesa –Hegoaldean espainola nola– ezarri zen guztiz. Harrezkero euskarari ez zaio nazio hizkuntzaren funtzioa aitortu, ez eman. Gizartearen antolaketa berria eman zenean, euskarak ez zuen ondoko hizkuntzen hein bera hartu. Zorionez, euskara batuak lagundu du gure hizkuntza eraikitzen, horretan ari gara. Horretaz ohartzea funtsezkoa da euskararen menpeko egoera ulertzek.\nJ. C. Iriart: Belarriprest eta Ahobizi aipatu ditu oixtian Marie Andréek. Solaskideen irudimenetik segituz, iruditzen zait hizlari bizien artean elebitasuna ez dela arras orekatua. Ene adibidea hartuko dut, nik gaur erraten ari naizen guztia frantsesez erranen banu, ene espresioak zorrotzagoak izanen ziren, ene hiztegia aberatsagoa, ene ideiak argikiago emanen nituzke. Ez dut uste kasu bakarra naizenik. Iruditzen zait, elebidunen artean, ahobizi-en artean ere, badaudela frantsesa hobeki menperatzen dutenak euskara baino. Horrek erran nahi du –bi hizkuntza ez badira hein berean menperatzen– errazki lerratzen garela frantsesera. Horrek badu bere ondorioa egun guziz erabiltzen dugun euskararen kalitatean. Oro har, eskolan ikasten duten gazteengan so egiten badugu, terminalera arte irakaskuntza segitzen dutenak elebidunak dira, baina horien artean ere biziki gutxik atxikitzen dute bi hizkuntzen hein edo maila bera. Hau da, gero eta nonbre handiagoan ikasten dute ikasleek euskaraz, baina ez nahi eta beharko genukeen nonbrean euskararen kalitatea ziurtatzeko. Beraz, oro har, pobretu gara.\nAzkenik, instituzioetako ordezkariek, hautetsiek, ikasten edota erabiltzen dute euskara?\nJ. C. Iriart: Hautetsiak besteak bezala dira, horretan ez da diferentzia izpirik. Hasteko, hautetsiak egun guziz gurutzatzen dira herritarrekin, gizarteko partaideak dira, baina euskararekiko lotura aski pertsonala da, eta praktikatzen dute edo ez, axola badute edo ez dute. Gizarteko beste herrikideak bezalakoak dira.\nMahai-ingurua Baionako Euskal Museoan egin zen.\nEneko, zuk Euskal Elkargoaren mugak edota zailtasunak azpimarratu dituzu. Non egin beharko litzateke indar gehiago?\nE. Bidegain: Zorigaitzez, galdera hori egiten da, baina ez da aterabiderik aurkitu. Nire ustez, momentuz, kontzientzia hartzea beharrezkoa da, eta euskara hizkuntza ofiziala izango balitz ere, ez litzateke salbatua izango. Euskal Autonomia Erkidegoan (EAE) ere hori ageri da. Eskualde oso euskaldunetan salbu, euskara ez da osasuntsua, anitzek irakaskuntza amaitu ondoren mozten dute harremana euskararekin. Orduan, aterabidea da, edo izan liteke, lan mundua euskalduntzea, ekonomia euskalduntzea, eguneroko bizi eremuak euskalduntzea, hori da lehentasunezkoa. Adibidez, lan mundua euskalduntzeko apustua egingo bagenu, horrek erraztuko lituzke harremanak, elkar trukaketa Hegoaldeko eta Iparraldeko enpresen artean, horrek erraztuko luke euskalduntzea, baita aisialdia ere euskaraz bizitzea. Izanik ere, ekonomia neurri batean aisialdiari lotua baitago gaur egun.\n"Euskarak bizirik atxikitzeko biztanleen %25 hiztun behar du. Azken inkestek diotenaren arabera Ipar Euskal Herrian %21ean gaude"\nM. A. Ouret: Ados. Irakaskuntzan ere anitz gauza gehiago egiten ahal da. Arriskuak aipatu dituzu zuk Mikel [Asurmendi]. Egia da, erakundeek anitz egin dutela azken urteetan, kasik zerotik partitu ginen, eta agerikoak dira eman diren pausoak, baina arriskua dago pentsatzeko pauso gehiago fite eta aise eginen direla. Duela urte batzuk Lurralde kontratua sinatu zen estatuarekin, kolektibitate hainbatek izenpetua. Euskarak ere ukan zuen bere partea. Euskararen bilana egin zen, euskararen beharrak zehaztu ziren, ikastola eta eskola berrien sustapena azkartzea deliberatu zen, besteak beste. Euskal Konfederazioak –UNESKOk atera agiriaren arabera– hizkuntzaren sailkapena argitaratu zuen: euskarak bizirik atxikitzeko biztanleen %25 hiztun behar du. Azken inkestek diotenaren arabera, Ipar Euskal Herrian %21ean gaude. Emendatzen ari da, goiti ari da. Baina oraino ez gaude behar den heinean. Hots, nahiz eta aldeko seinaleak badiren, euskara lanjerrean dago. Euskal Konfederazioak erran zuen euskararen eremua azkartu behar dela, eskola elebidun gehiago ireki behar dela, haur guztiek beharko luketela ikasi euskaraz, jasaten duen beherakadari ekiteko. Adibidez, haur guztiek Seaskaren ereduan ikasiko balute, biztanleen %35 hiztunen heinera heldu gintezke. Errealki nahi baldin bada euskararen egoerari aurre egin, eskoletan oraino ere anitz dago egiteko. Konparazionera, Korsikan ere horretan ari dira, eskola publiko guztiak nahi lituzkete elebidunak izatea. Beraz, guk ere badugu oraino neurri gehiago hartzea eta urratsak ematen segitzea.\nEuskaraz egiteko arnas-guneak eta toki informalak antolatzea beharrezkoa ikusten duzue?\nE. Bidegain: Ipar Euskal Herrian ez ba erraz horiek antolatzea, bereziki itsasaldean. Esaterako, zailtasun handiak daude zerbitzu-gunetan edo komertzioetan. Nire gustuko, bitarteko berriak sortu behar dira, sakeleko telefonoetan aplikazioak, adibidez. Horien bidez, euskaldunak zein ostatu edo kanpinetan aurkitu ditzakegun erraztu daiteke, gisa hartara, euskaldunon mapa eguneratu genezake. Gure inguruan, euskaraz egingo digutela jakiteak lagundu liezaiguke euskaraz bizitzen egunero. Horrek, agian, lagunduko luke euskaldunon komunikazioa indartzen.\nMintzalasai festibalaren 8. edizioa prestatzeko 90 laguntzailek lan egin dute irailaren asteburuetan.\nENEKO GORRI | Mintzalasai elkarteko kidea\nMintzalasai festibalaren 8. edizioa prestatzeko 90 laguntzailek lan egin dute irailaren asteburuetan. Astelehenetik ostiralera 500 lagunek parte hartu dute euskarazko aktibitateetan, euskaraz bizi nahi duen jendea badela frogatuz. Bizki pozik gaude erantzunarekin. Aurtengo ekimena baikorra izan da. Euskararen aldeko nahikaria eta atxikimendua badela erakutsi digu.\nMintzalasai-ren hiru ezaugarri azpimarratu nahi nituzke:\nUrbanoa edo hirikoa. BAB hiri-eremuan (Baiona-Angelu-Biarritz) kokatua izan baita, Euskararen etorkizuna bertan jokatzen da neurria handi batean eta erdaldun gune horiek jostaleku estrategiko bihurtu nahi ditugu.\nHibridoa. Ekimenak administrazioaren baliabideak eta elkartegintzaren ausardia uztartuz funtzionatzen du, mugimendu euskaltzalea berrasmatuz eta lankidetza sinergiak azkartuz.\nHiperaktiboa. Iraileko festibalaz gain, beste ekimen asko antolatu dugu: Mintzalasai ikastetxeetan sartze garaian eskoletako haurrei euskaran birmurgiltzeko aukerak eskaintzeko eta Mintzalasai euskaltegietan ekainean, ikasturte bukaeran euskara ikasten duten 550 helduei momentu pribilegiatuak eskaintzeko. Testuingurua zein den ez dugu ahanzten: hiru hiri hauetan, haurren %80ak ez du euskara ikasten ez etxean ez eta eskolan. Gure aldetik, molde xume eta konkretuan ekintzak obratzen segitzen dugu.\nEuskara Ipar Euskal Herrian, Euskal Elkargoa sortu ondoren mahai-inguruan Euskalgintza zaharra eta berria aipatu da. Beti izan da dikotomia markatzeko joera bat: euskalgintza instituzionala versus euskalgintza soziala, zaharra versus berria, sektoriala versus integrala… Mintzalasai ekimenaren sustatzaileoi Euskal Herrian zerbaiten atarian gaudela iruditzen zaigu, zerbait berria sortzen ari dela.\nEtorkizuneko hizkuntza politika publikoak gure mobilizazioaren araberakoak izan dira. Eskaera\neta presio soziala giltza dira\nNik uste, 60-70eko hamarkadetan aritu zirenen eta gaur egun ari garenon artean lotura eta segida dagoela. Besteak beste, gau-eskolen, ikastolen eta hedabideen –euskal irratiak eta abar– lanaren poderioz heldu gara 2010eko hamarkada honetara, eta zinez, denbora biziki laburrean sekulako aitzinamenduak izan dira euskararen alorrean. Eta, beharbada, hor dago beste dikotomia bat: aldaketa hauen lekuko izan den aitzindarien belaunaldia alde batetik, luzaz haizeak kontra borrokatu dena eta beste aldetik oinordekoen belaunaldi gazteagoa, euskara naturalago bizi duena, lorpen soziala ez balitz bezala. Ikastolak etxeko garajetik prefabrikatuetara pasa dira eta ondotik hormigoizko paretetatik azken teknologietako eraikinetara. Euskararen aldeko manifak gas negargarriekin bukatzen ziren duela 30 urte; gaur egun senatari frantsesen diskurtsoekin…\nBistan da, euskalgintzan ari garenok uste dugu hala ere, euskarak ez duela behar duen ahalmen guztia. Erraten da egungo gazteek ez dutela aurreko belaunaldiek zuten jite bera, alta, egungo gazte-gazteak, azken belaunaldiak, ez dira ahulagoak horregatik: gaztetxeak, musika festibalak, bertso saioak, libertimenduak, kabalkadak… horren lekuko dira. Ez dugu ezkor izan behar. Nire garaian, ezkerreko mugimendu iraultzailean hizkuntza nagusia frantsesa zen, eta gaur egun gazteak beren eguneroko bizimodua euskaraz egiten dute molde aski naturalean. Oinordeko azken belaunaldia inspirazio iturria da: desobedientzia eta euskararen aldeko errebeldia lantzen ditu. Nik biziki interesgarria hatzematen dut. Egunero, karrikatik etxera sartzean baikor izan nahi dut, ekintzaile izateko gauzak aldatzeko gaitasuna dugula sinetsi behar dugulako.\nAzkenik, hauxe gehitu nahi dut: etorkizuneko hizkuntza politika publikoak gure mobilizazioaren araberakoak izan dira. Eskaera eta presio soziala giltza dira.\nKanal honetan artxibatua: Euskara Ipar EHn


Club Balonmano Femenino Elda - Wikipedia, entziklopedia askea.\n1999an liga irabazi zuen taldea.\nClub Balonmano Femenino Elda Eldako (Alacant) emakumezkoen eskubaloi taldea da, 1985an sortua. Espainiako talde nagusia izan zen 2000. hamarkadan. Gaur egun ere Ohorezko mailan ari da.\n2.1 Espainian: 9\n2.2 Europan: 0\n1980 hamarkadan Eldako eskoletan eskubaloiak arrakasta handia zuela ikusita, 1985 urtean udalak eskubaloi taldea sortu zuen eta Ángel Sandoval ezarri zuen arduradun. 1992an Ohorezko Mailara igo zen eta 1996an hirugarren egin eta EHF Kopa jokatzeko aukera izan zuen.\nLehenengo liga titulua 1999an lortu zuen eta hurrengo urteetan beste hiru liga eta bi kopa eskuratu zituen. Azkenengo tituluak 2008ko liga eta 2009ko superkopa izan ziren. 2010 urtea ere bikaina izan zuen, ligan bigarren egin eta EHF Kopako finala jokatu baitzuen.\nEspainian: 9[aldatu | aldatu iturburu kodea]\nEspainiako liga (4): 1999, 2003, 2004, 2008\nErreginaren Kopa (2): 2002, 2005\nEspainiako Superkopa (2): 2005, 2009\nABF Kopa (1): 2005\nEHF Kopa (0): finalista 2010an.\nValentziako Erkidegoko kirola\nOrriaren azken aldaketa: 14 otsaila 2019, 00:44.


5 Yoga Ariketa eta Yoga Bizkarreko Zurruntasunaren aurka (Luzatu, Estutu eta Hedatu)\nBizkarreko gogortasuna lortzeko 5 yoga ariketa\n01 / 08 / 2016 /0 iruzkinak/i kalitatezko artikuluak, Ariketak eta ariketak/av duela\nBizkarreko gogortasunarekin kezkatuta zaude? Hona hemen 5 Yoga ariketak zure bizkarreko mugimendua handitzen eta bizkarreko zurruntasuna lagun zaitzake. Bizkarreko mina duen norbaitekin partekatu.\nYoga eta yoga ariketak erabilgarria izan daiteke gihar estuak eta giharretan erlaxatzeko. Gehienak eguneroko bizitzan gehiegi esertzen gara eta bizkarreko, hip, izterretako bizkarreko eta eserlekuko muskuluak estuegi bihurtzen ditu. Luzatze erregularra neurri ona izan daiteke gihar gogorrak eta artikulazio gogorrak aurre egiteko. Ariketa hauek batera egitea gomendatzen dugu indar ariketa hauek hip og bizkar gehieneko potentzia lortzeko.\n1. Marjariasana Bitilasana (Katu gamelu ariketa)\n3. Urdhvamukhasvanasana (Scouting txakurraren posizioa)\n5. Adho Mukha Svanasana (Beheranzko txakurraren posizioa)\nJarri lau hanketan eta igo eserlekua poliki-poliki sabaira arte, ilustratutako posiziora iritsi arte. Eutsi posizioa 30-60 segundo inguru (edo ahal duzun neurrian) eta, ondoren, poliki-poliki lurrera jaitsi berriro. Ariketak modu egokian aktibatzen ditu sorbalden inguruko egitura eta muskulu egokiak. Errepikatu 4-5 multzo baino gehiago.\nhttps://usercontent.one/wp/www.vondt.net/wp-content/uploads/adho-mukha-svanasana.jpg?media=1648573622 463 700 duela https://usercontent.one/wp/www.vondt.net/wp-content/uploads/logo-website.png?media=1648573622 duela2016-08-01 10:18:262022-03-18 17:26:54Bizkarreko gogortasuna lortzeko 5 yoga ariketa\nAZTERKETA: Bakterio arrunten eta ekzemaren arteko harremana Glutenarekiko sentsibilitatea: zientzialariek kausa biologikoa aurkitu zuten


Joanes Ilarregik jantzi du VII. Mariano Izeta sariketako txapela - Erran.eus\nLeitzarrarekin batera, Alazne Untxalo, Patxi Castillo eta Iker Gorosterrazu aritu ziren ortziraleko finalean.\nJoanes Ilarregik irabazi du VII.n Mariano Izeta Bertso Sariketa.Joan den ortziralean,Elizondoko Kortarixar Jatetxean jokatu zen finala eta bertan 4 bertsolari gazte aritu ziren: Alazne Untxalo, Iker Gorosterrazu, Joanes Ilarregi eta Patxi Castillo\nAfal ondotik jokatu zen saioa.Bertan ziren 40 bat afaltiarrak ezik, izan zen afal ondotik saioa ikustera hurbildu zenik ere eta giro ederrean joan zen finala.\nHamairuna bertso bota ondotik gazteena izan zen nagusi:Joanes Ilarregik 219 puntu eskuratu zituen. Bigarren postuan, iaz Xalto Sariketa irabazi zuen Alazne Untxalo Iturendarra sailkatu zen 205 punturekin.3. postua Patxi Castillo Beratarrarentzat izan zen 199,5 punturekin eta 4.Iker Gorosterrazu Iturendarra 192,5 punturekin.\nFernando Anbustegik egin zituen gai jartzaile lanak eta Jon Abril,Saioa Mitxelena eta Izaro Mitxelena aritu ziren epaile lanetan\nJoana Mari Izeta, Mariano Izeta zenaren alabak jauntzi zion txapeldunari txapela.


Bikoteka irakurtzen eta idazten – Mundaiz Ikastetxea\nGure ikastetxeak proposatzen dituen erronken artean, “Bikoteka irakurtzen eta idazten” proiektua da. Lehen Hezkuntzako 3. eta 4. mailako Euskara irakasleok, Zuzendaritza eta Orientazio sailaren laguntzarekin, aurrera ateratzeko asmoa dugu. Baina zertan datza?\nParekoen arteko tutoretza lankidetzako ikaskuntza metodo bat da. Bokoteen osaketan oinarritzen da, eta rolen banaketa batetik (tutorea eta tutoretzapekoa) ondorioztatutako erlazio asimetriko batera heltzen da. Honek ezaguna eta partekatua den helburu komun batean bukatzen du, ardatz nagusi bat hartuta: irakurmena eta idazmena hobetzea, eta honekin batera baita ulermena ere.\nIkasgeletan eta ikastetxean ditugun maila desberdinei probetxu pedagogokoa ateratzea da kontua, eta horregatik, hezkuntza inklusiborako metodologia eraginkortzat hartzen da parekoen arteko tutoretza.


Faborito argirik gabe jokatuko dira finalerdiak - - Tolosaldeko ataria\nFaborito argirik gabe jokatuko dira finalerdiak\nAmetsa Pilota Elkartea 2021-05-06 14:46\nLarunbatean, 10:00etan hasita, Ametsa trinketean\nI. Irurako Xare Irekien eta Xareko Gipuzkoako Txapelketen finalerdi irekiak jokatuko dira larunbatean, 10:00etan, Irurako Ametsa trinketean.\nGaztetxoekin emango zaio hasera jardunaldiari, eta Murua I-Calonge bikoak Gibelalde-Etxeberria bikoaren kontra jokatuko du. Ligaxkako lehen partida jokatu zuten elkarren kontra, eta lehenek nahiko erraz irabazi zuten, baina bigarrenek gora egin dute azken partidetan, eta norgehiagoka lehiatua aurreikusten da, faborito argirik gabe.\nGazteak mailakoen txanda izango da segidan, , eta Maiza-Heras bikoak Mendiluze-Lopetegi bikoaren kontra jokatuko du. Ligaxkako azken partidan, Maizak eta Heras izan ziren garaile, baina hau ere partida lehiatua izatea aurreikusten da.\nEmakumezkoak mailakoa izango da hirugarren partida, eta hemen ere ez dago faborito argirik. Hiru bikotek parte hartu dute Irekian, eta partida bana irabazita, aberageak erabaki du finalera nor, eta finalerdia nortzuek jokatu. Eta hau, Goenaga-Fernandez eta Galartza I- Isasa bikoen artekoa izango da.\nJubenilak mailako Xareko Gipuzkoako Txapelketakoa izango da jardunaldiko azken finalerdia. Bertan, Zabalegi-Iturbek Montero-Huitziren kontra jokatuko dute. Hemen ere faborito nor den esatea ez da erraza. Zabalegi-Iturbek ligaxka hobea osatu dute, baina finalerdiak dira, eta pilotarien egunaren arabera, emaitza oso desberdina izan daiteke; Montero-Huitzi bikoa oso arriskutsua da partida bakarrera.


Orain bi hilabete Urduñan ospatu zen Gazte Danbada jaialdian «terrorismoari gorazarre» egitea egotzita inputatu egin dute Irati Sienra Ernai gazte antolakundeko bozeramailea. Topatu.info-k adierazitakoaren arabera, Xabier Lopez Peñaren heriotzaren inguruan esandakoak izan daitezke inputazioaren arrazoia, hitz hartze honetan esandakoak:\nErnai-ek NAIZi adierazi dionaren arabera, hilaren 14ean Bilbon deklaratuko du Irati Sienrak inputazio honen inguruan.\nEz da kasu bakarra, apirilaren amaieran Ernai gazte antolakundearen webgunea ixteko agindu zuen Espainiako Auzitegi Nazionalak eta Mikel Button bozeramailea inputatu zuen.\nErnai: «Konponbiderantz pausuak ematen jarraituko dugu»\nGazte antolakundeak «kriminalizazio saiakera» honen aurrean lan politikoa egiten jarraituko dutela iragarri du ohar bidez. Euren jarduerarekin jarraituko dutela esan dute eta «herritarren gehiengoak aldarrikatzen duen konponbide bidean pausuak ematen» jarraituko dutela, «estatuek blokeoan jarraitu


G-8 eta Kioto - ZientziaEus\n2001/03/07 Imaz Amiano, Eneko - Elhuyar Zientziaren Komunikazioa\nBilera 1997an Kioton hartutako erabakien ingurukoa zen. Gogoan izango duzuenez, Kioton gasen isurketa murriztea erabaki zen, baina estatu askok oraindik ere ez du hitzarmena sinatu eta, orain, ohizkanpoko bilera egin ondoren, Kiotoko Protokoloak dioena betetzea erabaki dute G-8koek. Gasen isurketa murriztea erabaki dute, eta bakoitzak bere herrialdean, gainera, kuotak beste herrialdeei erosi gabe. Berria pozgarria da, beraz. Orain ikusi egin behar uztailean Bonn-en egingo diren klimaren aldaketari buruzko jardunaldietan Kiotoko Protokoloa berresten duten ala ez.\nHorren haritik, Nazio Batuen klimaren aldaketari buruz aritzeko taldeak txosten berria plazaratu berri du; saileko hirugarrena, hain zuzen ere. Txostenean esaten denez, gaur egun badugu behar bezalako teknologia CO2 eta beste gasen isurketa murrizteko. Horrek aldaketa sozio ekonomikoak eta hainbat politikaren aldaketa lekarzke berarekin, noski. Azken finean, kontua borondate politikoa dela diote.\nHartu beharreko neurriak energiaren erabileraren eraginkortasunaren ingurukoak dira bai eta energia-iturri berriztagarrien erabileraren ingurukoak ere. Gainera, proposamen asko eta asko ekonomikoki errentagarriak ere badira.


Platonismo - Wikipedia, entziklopedia askea.\n1Platonismoa eta Aro Modernoa\nPlatonismoa Platon eta bere jarraitzaileen filosofia-sistema da; egiazko ezagutza ideien mailan lortzen dela dio, eta zentzumenen bidezkoa aldakor eta ez-ziurtzat jotzen du. K.a. I. mendetik aurrera garatu zen, eta aro honetako lehen mendeetako mugimendu intelektual nagusia izatera iritsi zen. Haren ordezkari nagusia Plotino izan zen, bere maisua ohoratzeko hartutako izena, hain zuzen ere. Platonismoak pentsamendu erlijiosoaren hainbat sektoretan eragin du; hala, uste da hainbat erritu, pentsamendu eta doktrina filosofia-sistema hartan oinarrituak direla. San Agustinek uste zuen Platonen bidez kristau-fedea teologikoki artikula zitekeela, Filon Alexandriakoa judaismoarekin egiten saiatu zen bezalaxe.\nJustiniano enperadore erromatarrak Atenasko filosofia-eskolak itxi zituen, horrela platonismoaren eragina gutxitzeko asmoarekin, arriskutzat jotzen baitzuen eragin hori.\nErrenazimentuan berriz agertu zen platonismoa, batez ere Florentziako Akademia Platonikoan (XV. mendea).\nPlatonismoa eta Aro Modernoa[aldatu | aldatu iturburu kodea]\nPlatonismoak Aro Modernoan dituen jarraitzaile garrantzitsuenak Frege eta Russell filosofo analitikoak dira. Hauen arabera, proposizio logiko eta matematikoen esanahiak era autonomoan existitzen diren domeinu bat dago. Ludwig Wittgenstein-ek sutsuki kritikatu zuen platonismo hori bere Tractatus logico-philosophicus lanean. Aipatzekoak diren beste izen batzuk, platonismoaren aldeko ideiak defendatu zituztenak: Kurt Gödel eta Alain Connes matematikariak eta Roland Omnès fisikaria.